Proton Iriz Sedia Untuk Dimiliki Dengan Harga Serendah RM36,700

PROTON Holdings Berhad baharu sahaja melancarkan dua buah model baharu iaitu Proton Iriz dan Persona 2019. Sebelumnya dua buah model ini telah diperkenalkan di Pameran Auto Malaysia. Pengenalan dua model ini merupakan hasil usaha penambahbaikan secara menyeluruh melibatkan lebih 300 bahagian.

Menurut Pengerusi PROTON, Datuk Seri Syed Faisal Albar berkata pelancaran dua model ini merupakan salah satu galakan untuk membaikpulih semua jenama tersebut. Penawaran harga yang berpatutan juga merupakan salah satu faktor penarik untuk pengguna memilih kedua-dua model ini.

Harga atas jalan (OTR) model Iriz 2019 ini telah ditetapkan antara RM36,700 hingga RM50,700 untuk Semenanjung Malaysia manakala RM38,700 hingga RM52,700 untuk pasaran Sabah dan Sarawak. Harga atas jalan (OTR) untuk model Persona 2019 pula ialah RM42,600 dan RM54,600 untuk pasaran Semenanjung Malaysia dan RM44,600 hingga RM56,600 untuk Sabah dan Sarawak.


Proton Dijangka Perkenalkan Kereta Terbang Seawal Tahun 2019

Kita mungkin semakin hampir untuk melihat kereta terbang di ruang udara Malaysia jika Proton berjaya menghasilkan kereta terbang ini pada tahun 2019. Ketua Pegawai Eksekutif Proton Holdings Bhd, Li Chunrong berkata Proton akan menghasilkan 3 model kereta canggih untuk pasaran Malaysia seawal 2019.

Menurut Free Malaysian Today, 3 model berkenaan adalah kereta pemanduan automatik, kereta berkuasa elektrik sepenuhnya dan satu model kereta terbang. Selain itu, Proton juga akan menaikkan kualiti 6 model yang sedia ada untuk meningkatkan daya saing Proton dengan jenama-jenama kereta lain yang ada di pasaran Malaysia.

24 Mei lalu, DRB-Hicom mengumumkan penjualan 49.9% sahamnya dalam Proton kepada Zhejiang Geely Holding Group Co Ltd (Geely), gergasi automotif China yang sebelum ini turut mengambil alih jenama Volvo dari Sweden.

Zhejiang Geely Holding Group Co Ltd (Geely) mengambil alih saham Proton sebanyak 49.9% pertengahan tahun ini dan syarikat gergasi China ini juga turut membeli jenama kereta terkenal dari Sweden, Volvo.

Kereta terbang ini bukan satu cerita dongeng dan kemungkinan besar ianya dapat dihasilkan pada tahun 2019. Geely telah membeli syarikat kereta terbang start-up Amerika Syarikat, Terrafugia dengan satu nilai yang tidak dinyatakan baru-baru ini.

Terrafugia yang ditubuhkan pada tahun 2006 mempunyai teknologi untuk menghasilkan kereta terbang. Dengan adanya kepakaran dan tenaga kerja di Proton, ianya dapat mempercepatkan lagi proses untuk menghasilkan kereta ini; sekurang-kurangnya satu prototype yang berfungsi sepenuhnya untuk terbang.

Dengan peningkatan jumlah kereta di Malaysia, kereta terbang mungkin jawapan yang dicari untuk mengurangkan masalah kesesakkan jalan raya ini. Selepas ini tidak perlu guna drone untuk rakam gambar dari udara. Pandu sendiri sahaja kereta untuk rakam gambar.


Proton Kuasai 27.1% Pasaran Kereta Bulan Lalu, Tertinggi Dalam Tujuh Tahun

Proton hari ini telah mengumumkan prestasi penjualannya untuk Februari yang lalu di mana mereka berjaya mencapai pegangan pasaran sebanyak 27.1% tahap tertinggi sejak tujuh tahun lalu dengan menjual 11,873 unit kereta untuk pasaran domestik dan eksport.

Tambah Proton lagi, mereka berjaya menamatkan bulan Februari di kedudukan kedua di Malaysia dengan penjualan hampir dua kali ganda pada bulan Januari sebanyak 5,964 unit.

Sebanyak 3,345 unit Proton X50 dan 1,474 unit Proton X70 telah terjual pada bulan lalu menjadikan Proton sebagai pengeluar SUV yang mempunyai prestasi terbaik dan paling banyak berbanding mana-mana jenama di negara ini.

“Berbanding dengan bulan yang sama pada tahun 2020, jumlah telah meningkat 19.9%. Proton Saga masih merupakan model segmen A yang mendapat jualan tinggi sebanyak 4,217 unit.

“Kereta tersebut menjadi pilihan orang ramai kerana memenuhi reka bentuk, pratikaliti dan harga yang berbaloi mengikut keperluan majoriti pembeli. Model tersebut juga merupakan kereta pertama Proton yang dijual di Kenya dan dipasang secara tempatan oleh rakan kongsi Proton iaitu Simba Corporation,” kata Roslan Abdullah, Ketua Pegawai Eksekutif Proton Edar.

Tambah beliau lagi, tahun ini Proton fokus pada meningkatkan kualiti servis selepas penjualannya sehingga pelanggan dapat menikmati pengalaman jenama premium setelah membeli kereta dari mereka.

Pada 26 Februari, Proton telah menerima 1,169 tempahan dari jumlah pengeluaran terhad 3,500 unit untuk empat model edisi khas yang dilancarkan pada bulan lalu.

Pada bulan lalu, Proton telah melancarkan empat buah kereta model edisi khas yang ditawarkan dengan unit yang terhad. Baca lebih lanjut di pautan bawah.

Proton Lancar 4 Model Edisi Terhad, Harga Bermula RM42,300

Sudah Mula Naik Treler, Model Proton ‘R3 Limited Edition’ Bakal Dilancarkan Tidak Lama Lagi?

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang


Proton Labur RM200 Juta Tambah Kilang Baharu Di Tanjung Malim

Walaupun baru-baru ini Proton menjadi bualan orang ramai setelah timbul isu ‘konflik dalaman’ antara CEO dan kesatuan pekerjanya, namun ia tidak menjadi halangan kepada syarikat itu untuk mengembangkan fasiliti yang sedia ada di Tanjung Malim.

Semalam, pihak pengurusan Proton telah mengadakan upacara memecah tanah untuk kilang penghentakan badan kereta baru. Penambahan fasiliti ini merupakan sebahagian rancangan syarikat untuk menambah tahap penggunaan komponen tempatan bagi model sedia ada dan akan datang.

Menurut Proton, fasiliti baru ini dapat memberi sumbangan kepada barisan pengeluaran sedia ada kerana jentera hentakan ‘Superlarge’ yang akan diguna mampu meningkatkan kebolehan PROTON.

Sebanyak RM200 juta telah dilaburkan untuk menaikkan taraf fasiliti di Tanjung Malim menjadi sebuah kilang pembuatan tahap dunia.

Tambah Proton lagi, pelaburan ini dapat membantu syarikat untuk membuat lebih banyak model kerana kilang itu akan menggunakan alatan dan sistem canggih yang terkini.

“Walaupun kami berpuas hari dengan kemajuan syarikat setakat ini, PROTON perlu sentiasa memandang ke masa depan.

“Penambahan baru ini adalah sebahagian dari strategi kami untuk memastikan kami boleh terus berkembang dan pada masa yang sama, menambah jumlah model bila ia diperlukan.

“Ini bermakna syarikat akan mempunyai kebolehan untuk mengeluarkan pelbagai model tetapi lebih penting lagi, kami akan mengeluarkan produk yang bertaraf tinggi dan mempunyai teknologi baru,”  kata Dr Li Chunrong, Ketua Pegawai Eksekutif, PROTON.

Tambah beliau lagi, perniagaan syarikat itu telah meningkat secara mendadak pada tiga tahun lepas. Proton telah melancarkan model baru, menambah pegangan pasaran, meningkatkan tahap kualiti dan juga merombak rangkaian pengedarnya.

Sekaligus ia telah berjaya membantu syarikat untuk menyandang gelaran sebagai satu-satunya pengeluar kenderaan di Malaysian yang meningkatkan jualan pada tahun 2020.

Tambah Dr.Li lagi, fasiliti baru ini adalah sebahagian kecil dari perancangan untuk bersaing di luar negara dan ia amat penting kerana membolehkan penambahan penggunaan komponen tempatan pada masa hadapan.

Ini juga akan membolehkan Proton melibatkan lebih banyak vendor tempatan dalam proses pengeluarannya dan mengembangkan lagi ekosistem automotif tempatan.

Kilang penghentakan badan kereta baru ini akan diletakkan bersama-sama dengan barisan pengeluaran yang sedia ada dan dijangka akan siap pada suku ketiga tahun 2022.

Pada tahun 2019, Proton pernah membelanjakan sebanyak RM1.2 bilion untuk membangunkan barisan pengeluaran yang baru bagi meningkatkan lagi pengeluaran kereta tempatan ini.

Baru-baru ini kesatuan pekerja Proton telah merancang untuk membuat protes aman bagi menuntut janji yang tidak diendahkan oleh pihak pengurusan syarikat.

Didesak Untuk Penuhi Permintaan Kesatuan Pekerja, Akhirnya CEO Proton Akur Untuk Tepati Janji

Rakaman Video Brek Proton X70 Gagal Berfungsi Cetus Kerisauan Netizen

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’


Proton Lancar 4 Model Edisi Terhad, Harga Bermula RM42,300

Pada pukul 11 pagi tepat tadi, Proton telah melancarkan empat buah kereta edisi khas yang menjadi bualan rakyat Malaysia semenjak tahun lepas lagi. Acara pelancaran tersebut telah dibuat secara virtual di Facebook Page rasmi Proton.

Acara pelancaran virtual yang berlangsung selama 26 minit sebentar tadi telah dihoskan oleh Ketua Pegawai Eksekutif Proton sendiri iaitu Roslan Abdullah dan Azlan Othman, Ketua Pereka Proton.

“Di Proton, kami sentiasa mengambil kira maklum balas pelanggan dan anda akan menyedari betapa anda mahukan lebih banyak variasi Edisi Khas.

“Model Edisi Khas kami direka bentuk untuk memberikan lapisan gaya tambahan kepada model semasa,” kata Roslan Abdullah.

Mari kita lihat ringkasan keempat-empat model yang dilancarkan sebentar tadi.

Kereta Proton sedan segmen-B ini menggunakan kombinasi warna hitam dengan kemasan berwarna emas pada bahagian dalam dan luar kereta. Kereta ini menggunakan rim aloi bersaiz 15-inci dengan warna dwitona dan kemasan berwarna emas. Manakala tempat duduk dan stereng kereta dibaluti dengan kemasan leatherette.

Kereta MPV 7-tempat duduk ini menggunakan kombinasi warna metallic Quartz Black dengan kemasan berwarna emas pada bahagian luar kereta. Ia juga menggunakan kemasan leatherette untuk membaluti tempat duduk dan stereng kereta. Untuk model Black Edition ini, Proton Exora dilengkapi dengan skrin paparan di bumbung dan penapis udara kabin N95.

Lebih kurang sama seperti model Saga 35th Anniversary Edition yang ditawarkan pada tahun lalu dengan menggunakan warna kuning untuk menonjolkan ‘Edisi Khas’nya. Kereta Proton Saga R3 Limited Edition ini menggunakan pelekat ‘R3’ pada beberapa bahagian seperti di cermin hadapan, pintu sisi kiri kanan dan lencana ‘R3’ pada bonet belakang kereta.

Pihak Proton juga telah menambah bodykit R3 yang sporty pada sekeliling bahagian luaran kereta dan menggunakan rim aloi saiz 15-inci dengan kemasan kelabu matte. Ia turut disertakan dengan alas kaki R3.

Kereta paling banyak gambar spyshot dan dikenali sebagai ‘Angry Bird’ ini hadir dengan warna hitam dan kemasan kuning di sekeliling kereta. Ia juga menggunakan bodykit R3 sporty lengkap pada keliling luaran kereta dan dihiasi dengan lencana R3 pada bahagian pintu belakang, spoiler cermin hadapan dan juga dashboard kereta.

Seperti yang diperkatakan oleh orang ramai, model-model Edisi Terhad yang dilancarkan kali ini tidak mempunyai perubahan ‘dalaman’ melainkan tambahan kosmetik pada kereta sahaja.

Keempat-empat model kereta Edisi Khas ini dijual dengan kuantiti yang terhad. Selaras dengan pengecualian cukai jualan di bawah skim PENJANA, Proton telah menawarkan harga istimewa bagi model Edisi Khas ini sah sehingga 30 Jun 2021.

Anda boleh menonton video penuh pelancaran Black Edition dan R3 Limited Edition melalui video yang kami kongsikan di atas. Keempat-empat model ini boleh didapatkan di bilik pameran Proton di seluruh negara atau layari laman web rasmi Proton untuk membuat tempahan.

Adakah anda akan mendapatkan salah satu model yang ditawarkan? Kongsikan pendapat anda bersama kami.

Baca lagi artikel-artikel yang berkaitan dengan Proton yang pernah kami kongsikan sebelum ini melalui pautan di bawah.

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang

Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000

Proton Saga Masuk Pasaran Nepal, Dijual Pada Harga Bermula RM122,700


Proton Lancar Model Exora 2023 Dengan Logo Terkini, Harga Bermula RM62,800

Sebentar tadi Proton Holdings Bhd (PROTON) mengumumkan melalui laman Facebook rasminya pelancaran model Proton Exora 2023 di PROTON KEB Auto Sdn Bhd TTDI Kajang, Selangor.

MPV itu hadir dengan dua pilihan varian iaitu 1.6T Executive CVT yang dijual pada harga atas jalan tanpa insurans RM62,800 dan 1.6T Premium CVT (RM69,800).

Kedua-dua varian itu masih dikuasakan oleh enjin empat-silinder 1.6 liter Campro turbo yang sama seperti model terdahulu. Ia turut mempunyai kotak gear transmisi CVT, yang menjana kuasa 138hp dan 205 Nm tork.

Antara beberapa ‘upgrade’ pada model 2023 ini, penggunaan bentuk logo Proton baharu di gril hadapan dan bahagian belakang. MPV ini turut dilengkapi dengan lampu DRL LED, roda aloi 16-inci menggunakan kemasan dwi-tona, skirting sisi dan spoiler pada bahagian bumbung belakang.

Untuk bahagian dalam kabin yang luas ini pula, varian ‘Premium’ hadir dengan balutan kulit penuh, roda stereng menggunakan logo Proton baharu dan standard ‘Penapis Kabin N95’ dalam penghawa dingin.

Varian tertinggi ini juga turut dilengkapi dengan skrin sesentuh 7-inci yang mempunyai kawalan suara ‘Hi Proton’ dan sambungan internet 4G melalui kad eSIM. Antara fungsi-fungsi lain yang digunakan pada model 2023 ini adalah termasuk stream muzik, live navigation, sambungan kepada telefon pintar, fungsi mirroring untuk Android serta hotspot Wi-Fi.

Bagi ciri-ciri keselamatan yang ditawarkan kepada pelanggan adalah dua beg udara SRS, ABS, EBD, ESC, sistem kamera undur, pengesan parkir belakang dan lampu berhenti kecemasan.

Ini adalah kali ke-empat MPV tujuh tempat duduk itu mendapat kemas kini, sejak ia diperkenalkan pada tahun 2009 lalu. Untuk model baharu ini, Proton Exora 2023 boleh didapati dalam lima pilihan warna seperti Snow White, Indiana Grey, Rosewood Maroon, Ruby Red & Cocoa Grey.

Timbalan Ketua Pegawai Eksekutif PROTON, Roslan Abdullah, berkata Proton Exora, MPV buatan Malaysia pertama yang telah direka dan dibina dengan memikirkan keperluan rakyat Malaysia.

“Kemas kini terbaru pada Proton Exora 2023 yang juga produk terkemuka dalam kelasnya ini telah dinaik taraf dan membuatkan ia lebih baik untuk semua pemandu dan juga penumpang, merentasi pelbagai aplikasi dengan fokus untuk mengukuhkan ciri kuasa, ruang dan nilai.

“Dengan lebih 180,000 unit terjual sepanjang 13 tahun, Proton Exora adalah MPV segmen C dengan penjualan terbaik setakat ini, sehingga hari ini masih mengekalkan kedudukannya,” katanya dalam satu kenyataan rasmi.

Bagi yang berminat untuk mendapatkan Proton Exora 2023, tempahan telah pun dibuka secara dalam talian atau anda boleh membuat tempahan untuk test-drive di mana-mana pusat pameran Proton yang sah berhampiran anda.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada Mei lalu Proton telah melancarkan model Saga MC20 dengan pilihan empat varian. Baca lebih lanjut melalui pautan di bawah.

Proton Saga MC2 ‘Facelift’ Dilancarkan Dalam Empat Varian, Harga Bermula RM34,400

Polis Kenya Pilih SUV Proton X70 Sebagai Kenderaan Rasmi

Proton Saga Diiktiraf Sebagai Kereta Sedan Terlaris Di Kenya Untuk Tahun 2021


Proton Lancar Model Persona Baharu Dan Iriz ‘Active’ Yang Lebih Canggih Dan Bergaya

Setelah berkongsi beberapa video teaser pada awal minggu ini, pada pagi tadi Proton telah melancarkan dua model baru iaitu Persona dan Iriz ‘Active’ yang lebih menarik serta bergaya dengan meningkatkan taraf pada rekaan luaran dan dalaman.

Ketua Pegawai Eksekutif Proton Edar, Roslan Abdullah berkata dalam satu kenyataan media, Proton Iriz dan Persona telah memenangi banyak peminat sejak diperkenalkan, oleh itu pembuat kereta nasional itu telah memperbaharui kedua-dua model tersebut dengan perubahan gaya baru untuk menarik minat lebih meluas di kalangan orang ramai.

“Perubahan reka bentuk dan penambahan varian ‘Active’ untuk Proton Iriz akan membantu meningkatkan daya tarikan orang ramai, manakala perubahan yang telah kami buat pada ruang dalaman dan sistem infotainmen bagi memastikan ia dapat berikan keselesaan dan ‘connectivitiy’ yang lebih baik sambil mengekalkan pengalaman pemanduan kereta Proton,” terang Roslan.

Perubahan yang paling ketara pada bahagian kabin dalam Proton Iriz dan Persona 2022 adalah pengenalan sistem infotainmen bersaiz 8 inci baru lengkap dengan fungsi arahan suara ‘Hi PROTON’ yang diperbaharui untuk mengawal beberapa fungsi seperti penyaman udara, tingkap pemandu, sistem komunikasi, peta navigasi dan hiburan.

Kereta ini hadir dengan rekaan gril hadapan yang direka semula yang turut menggunakan logo baharu Proton. Pada bahagian belakang pula, Proton telah mengubah rekaan lampu bagi menampakkan rekaan lebih menarik. Kereta ini turut menggunakan rim yang tampak sporty bersaiz 16-inci untuk varian Executive dan Premium.

Model ini ditawarkan sehingga lima pilihan warna serta tiga jenis varian iaitu Persona 1.6L Standard (RM45,200), Persona Executive (RM50,100) dan juga Persona Premium (RM54,900). Harga tersebut tidak termasuk kos-kos lain.

Manakala untuk model Iriz pula, Proton telah menambah satu lagi varian yang dikenali sebagai Proton Iriz ‘Active’ yang menampilkan rupa yang nampak sedikit ‘lebar’ berbanding model biasa. Difahamkan model ini dihasilkan berdasarkan model konsep yang pernah didedahkan oleh Proton pada tahun 2014.

Untuk model ini pula, ia ditawarkan sehingga enam pilihan warna serta tiga jenis varian iaitu Iriz 1.3L Standard (RM40,300), Iriz 1.6L Executive (RM47,800) dan  Iriz 1.6L Active (RM54,000) tidak termasuk kos-kos lain. Harga tersebut tidak termasuk kos-kos lain.

Jika anda mahu menjadi antara orang terawal untuk memiliki model-model facelift yang baru sahaja dilancarkan pada hari ini, anda sudah boleh mula menempah Proton Persona 2022 di sini dan Proton Iriz 2022 di sini. Anda juga boleh menempah untuk test drive kedua-dua model baru ini terlebih dahulu melalui pautan ini.

Baru-baru ini seorang pereka grafik telah berkongsi rekaan konsep ‘Proton S50’ yang mungkin diperkenalkan sekitar tahun ini. Baca lebih lanjut melalui pautan di bawah.

Mungkin Ini ‘Proton S50’ Yang Akan Dilancarkan Sekitar Tahun Ini?

Model ‘Rare’ Proton Saga Ini Menang Tempat Pertama Di Pameran Kereta Antarabangsa


Proton Mahu Menjadi Jenama Pilihan Nombor Satu Negara Semula

Jika beberapa tahun lalu Proton berjaya berdiri megah sebagai jenama pilihan utama rakyat Malaysia melalui jumlah jualannya yang tinggi kini tidak lagi. Kedudukan ini telahpun diambil alih oleh Perodua bagi kategori kereta tempatan manakala Honda sebagai jenama luar negara yang paling banyak dijual.

Mengulas mengenai isu yang berlaku, Li Chunrong selaku CEO Perusahaan Otomobil Nasional Bhd’s (Proton) mengatakan Proton harus bangkit semula serta optimis dalam mencapai sasaran.

Langkah pertama yang akan dilakukan Proton adalah melancarkan model SUV yang bakal dilancarkan tidak lama lagi dimana model ini dijangkakan bakal mengatasi jumlah penjualan Honda CR-V. Model ini juga telah terbukti berjaya selepas menunjukkan nilai penjualan yang positif di Jepun.

Li Chunrong turut menambah jenama Proton tidak lagi melihat Perodua sebagai pencabar sebaliknya telah mula memfokuskan kepada jenama seperti Honda. Walaubagaimanapun, gaya pemikiran atau mindset dikalangan para pengguna di Malaysia haruslah diubah dalam memilih jenama kereta.

Proton juga baru-baru ini telah menghantar sebanyak 453 model kereta ke Jordan dimana kereta-kereta ini bakal dijual di negara sekitar Timur Tengah. Pihak Zheijiang Geely juga akan cuba membantu dalam meningkatkan jumlah penjualan Proton di negara luar dimana syarikat ini mensasarkan lebih 1,000 model kereta bakal dieksport pada tahun ini.

Pada pendapat anda, mampukah Proton bangkit semula hasil gabungan bersama Geely? Mampukah gabungan dua jenama ini meningkatkan kualiti serta kuantiti penjualan?


Nota Tentang Proton Semua Menteri Kabinet Kena Baca

1. Kurang daripada 24 jam selepas perletakan jawatan Tun Dr Mahathir sebagai Pengerusi Proton, Kementerian Perdagangan Antarabangsa dan Industri telah mengeluarkan kenyataan terhadap model perniagaan Proton.

2. Kemungkinan ini adalah kali pertama dalam sejarah di mana seorang menteri kabinet memberikan kenyataan yang begitu kritikal berkenaan dengan sebuah syarikat swasta.

3. Berikutan itu, tidak kurang 6 menteri kabinet yang lain turut memberikan pandangan yang sama.

4. Menurut kenyataan menteri tersebut, industri automotif tidak seharusnya dilindungi dan Proton juga perlu belajar untuk berdikari. Jika Korea Selatan dan Jepun boleh, mengapa tidak Malaysia?

5. Pada 2009, kerajaan Amerika Syarikat telah menggunakan dana awam sebanyak USD150 billion untuk menyelamatkan General Motors daripada muflis. Sudah pastilah tindakan tersebut tidak akan dianggap sebagai ‘perlindungan’ dan tiada kajian yang dibuat untuk memahami mengapa tindakan sedemikian dilakukan oleh sebuah negara yang begitu terkenal dengan konsep ‘pasaran terbuka’.

6. Pada 2014, industri automotif Australia telah pun terkubur berikutan keputusan penutupan kilang kereta Toyota, Holden dan Ford pada 2017. Dianggarkan lebih 200 ribu pekerja akan hilang pekerjaan dan lebih USD29 billion akan hilang daripada KDNK Australia. Sekali lagi, tiada kajian yang dibuat.

7. Pada tahun lepas, 2015, Malaysia Airlines telah disuntik RM6 billion dana awam dalam usaha menyelamatkan syarikat penerbangan nasional. Tindakan ini adalah suatu tindakan yang berani sebagaimana pengenalan Proton pada 30 tahun yang lepas.

8. Walaupun Proton kerugian jutaan ringgit sejak beberapa tahun yang lepas, tetapi Proton tidak pernah melakukan ‘strategi MAS’ di mana 6,000 pekerja ditamatkan perkhidmatan dalam usaha menyelamatkan syarikat tersebut.

9. Kemungkinan disebabkan itu, maka Proton dianggap oleh menteri-menteri kabinet sebagai tidak profesional dan diketuai oleh barisan pengurusan yang tidak cekap.

10. Industri penerbangan bukanlah penggerak ekonomi utama di Malaysia berbanding dengan industri automotif. Industri ini menggaji lebih 550,000 pekerja dan menyumbang hampir RM30 billion kepada KDNK negara. Atas sebab inilah kerajaan terdahulu memberikan bantuan dalam pelbagai bentuk bernilai RM 13.9 billion.

11. Walaubagaimanapun, insentif dan bantuan yang diberikan tidak hilang begitu sahaja.

12. Pertama, Proton telah pun membayar balik pinjaman RM800 juta dari kerajaan.

13. Kedua, Proton telah menjual 4 juta kereta dan hasil jualan ini dikenakan cukai. Sejak penubuhannya, Proton telah membayar cukai sebanyak RM24 billion kepada kerajaan.

14. Ketiga, melalui pembelian kereta nasional, aliran wang keluar berjaya dikurangkan. Jika diambil harga purata sebuah kereta adalah RM30,000, ia bermakna sejumlah RM120 billion aliran wang yang kekal mengalir dalam pasaran ekonomi tempatan. Jumlah ini- jika dibiarkan mengalir keluar melalui pembelian kereta asing, pasti akan memberi kesan kepada defisit kerajaan.

15. Sudah jelas dari sudut wang ringgit, pelaburan yang dibuat oleh kerajaan adalah amat berbaloi.

16. Bagaimana pula halnya dengan sumbangan Proton dari aspek lain? Untuk rekod, lebih 77,000 jumlah pekerjaan yang diwjudkan melalui Proton. Tambahan dari itu, terdapat 400 vendor yang bergantung kepada Proton. Hari ini, Proton merupakan syarikat tempatan yang paling aktif dalam mendaftarkan hak cipta dengan 2,800 IPR (Intellectual Property Rights).

17. Dalam kenyataan menteri tersebut, beliau mengakui terdapat sebilangan vendor yang memerlukan pertolongan. Namun, di sebalik cuba membantu memulihkan Proton, kementeriannya telah memberikan pinjaman mudah bagi meringankan beban. Sungguhpun ia tindakan yang terpuji, tetapi ia masih tidak menangani isu sebenar.

18. Bagaimana pula dengan persaingan yang tidak adil di mana kenderaan luar boleh memperolehi pengecualian jika tidak menepati piawaian negara? Bagaimana pula dengan definisi mudah ‘kereta nasional’ yang hanya memerlukan 40% komponen tempatan bagi membolehkan kenderaan luar menikmati status bebas cukai kereta nasional? Bagaiman pula halnya dengan keputusan kerajaan untuk membenarkan kenderaan luar masuk ke dalam negara sedangkan negara tersebut mengenakan syarat yang ketat kepada Proton?

19. Kesemua ini tidak diendahkan. Sebaliknya, kementerian beliau tetap mencadangkan agar Proton mempunyai rakan strategik asing. Nampaknya kemampuan tempatan masih belum mencukupi. Oleh itu Proton haruslah menjual pegangan majority kepada syarikat luar.

20. Bagaimana pula dengan Perodua? Perodua adalah model yang lain. Prestasi kewangannya membanggakan tetapi tidak ada model Perodua yang dihasilkan 100% oleh warga tempatan. Sebaliknya Proton mempunyai beberapa model yang dibina 100% daripada lakaran sehinggalah ke jalanan.

21. Setiap negara yang mempunyai kenderaan nasional pasti akan melindungi pasarannya. Ini termasuklah di negara maju. Di Korea Selatan, setiap kenderaan asing perlu menjalani ujian mengikut piawaian mereka yang biasanya menelan kos yang tinggi. Di Jepun, mereka telah mengasingkan pasaran kereta bawah 660CC hanya untuk kenderaan mereka sahaja. Ini adalah pasaran yang lumayan. Di China, setiap pengeluar kenderaan asing perlu menjalin usaha sama dengan GLC mereka. Ini adalah apa yang berlaku.

22. Sebaliknya di Malaysia, perlindungan dianggap sebagai sesuatu yang pelik dan jijik.

23. Adalah amat menghairankan apabila sebuah model perniagaan yang tidak ‘mapan’ seperti 1MDB yang telah kerugian RM665.36 juta pada 2013 dan menghadapi masalah aliran tunai yang serius, barisan kabinet memberikan bantuan kredit sebanyak RM950 juta.

24. Tetapi apabila sebuah syarikat kereta nasional membuat permohonan menuntut dana R&D dan pinjaman mudah, terdapat menteri kabinet yang memperlekehkan syarikat ini.

Kemaskini, MITI telah meluluskan pinjaman mudah berjumlah RM1.5 bilion kepada PROTON Holdings Bhd.

Anda boleh membaca lebih banyak penulisan kritikal di MatRodi.my.


Proton Optimis Dapat Gandakan Jualan Eksport Dalam Tempoh Setahun

Setelah melihat pertumbuhan yang memberangsangkan pada tahun lalu, pembuat kereta nasional, Proton Holdings Bhd mahu lipat ganda jumlah eksport dan penjualannya pada tahun 2021.

Walaupun industri automotif tempatan terjejas dengan pandemik COVID-19, beberapa kejayaan berjaya dicapai oleh Proton pada Disember tahun lepas seperti permulaan operasi CKD di Kenya dan pelancaran Proton X70 di Pakistan.

Kedua-dua aktiviti ini telah menyumbang kepada penumbuhan jualan eksport sebanyak 50% pada akhir tahun 2020. Jika berbanding dengan penumbuhan bagi jualan pasaran tempatan hanyalah 8.8% sahaja.

Menurut Proton, mereka optimis mahu meningkatkan penjualan eksport sekiranya aktivti eksport tidak terjejas akibat sekatan untuk mengawal pandemik. Antara model-model kereta yang akan dijual untuk meningkatkan jumlah eksport ialah Proton Saga, Proton X70 dan Proton X50.

“Kami menyasarkan penambahan yang mendadak bagi 2020 tetapi rancangan tersebut terjejas akibat COVID-19. Walau bagaimanapun, kami berjaya menambah jualan eksport dan menebus pasaran baru seperti Kenya.

“Dan kami telah melancarkan Proton X50 di Brunei hanya dua bulan selepas ia dilancarkan di Malaysia dan ini memberi dorongan positif untuk usaha kami tahun ini,” kata Steven Xu, Pengarah Jualan Antarabangsa Proton.

Salah satu lagi strategi yang digunakan untuk meningkat jualan eksport ialah melalui rancangan pengenalan, promosi dan pelancaran produk.

Disebabkan pengedar dan pengimport kenderaan Proton di luar Negara dimiliki oleh entiti tempatan, pihak Proton berkerjasama dengan mereka untuk memastikan ketiga-tiga aktiviti tersebut bersesuaian dengan keadaan pasaran tempatan.

“Jenama PROTON kini berusia lebih 35 tahun dan walaupun ia mempunyai pengiktirafan jenama yang kuat dari aktiviti eksport dahulu dan penyertaan dalam sukan permotoran antarabangsa, produk kami tidak boleh didapati di banyak pasaran antarabangsa.

“Dengan kerjasama rakan antarabangsa kami, PROTON berhasrat untuk menyampaikan mesej yang konsisten di semua pasaran eksport kami dan ini akan mempermudah nama jenama Proton untuk memantapkan dirinya di lebih banyak pasaran antarabangsa,” kata Roslan Abdullah selaku Ketua Pegawai Eksekutif Proton Edar.

Proton berjaya menutup akhir tahun 2020 dengan jumlah jualan sebanyak 109,716 unit berbanding 100,821 unit yang terjual pada tahun 2019. Tahun 2020 mencatat pertumbuhan jualan tertinggi Proton semenjak tahun 2012.

Pada pertengahan bulan Januari lalu pihak Proton telah mula mengeksport kereta Proton Saga ke pasaran Nepal.

Proton Saga Masuk Pasaran Nepal, Dijual Pada Harga Bermula RM122,700

10 Kejayaan Yang Berjaya Dicapai Oleh Proton Sepanjang 2020

3 Model Proton Edisi R3 Bakal Dilancarkan Tahun Ini?


Koleksi Figura Awesome Ini Dibuat Oleh Peminat Tegar LEGO Dari Malaysia

Saya memang peminat tegar Adly Syairi Ramly di mana beliau sangat hebat dalam merealisasikan jenama dan band dunia sebenar dan menukarkannya kepada bentuk lego.

Semalam website lifestyle terkenal Hypebeast berkongsi beberapa gambar milik Adly dan mendapat response positif dari orang ramai! Beliau menukarkan pengasas jenama-jenama Streetwear terkenal seperti Alexander Wang, Palace, Ronnie Fieg dan ramai lagi kepada bentuk figura LEGO.

Check it out karya Adly di bawah dan jika anda masih belum puas, boleh ikuti beliau terus di laman Instagram beliau di sini. Mungkin akan ada sesuatu yang menarik antara The Vocket dan Adly? Sama-sama kita nantikan.

RM3*** BNIB US10 #LEGO #Legominati #LegolisedSeries

A photo posted by Adly Syairi Ramly (@adlysyairi) on Dec 18, 2016 at 7:15am PST

11 Jalan Telawi 5, Bangsar Baru 59100 Kuala Lumpur #LEGO #Legolised #LegolisedSeries #Legominati

A photo posted by Adly Syairi Ramly (@adlysyairi) on Dec 4, 2016 at 7:13am PST

F1. 66 1st Floor, Sunway Pyramid Shopping Mall #LEGO #Legominati #Legolised #LegolisedSeries

A photo posted by Adly Syairi Ramly (@adlysyairi) on Dec 11, 2016 at 7:37am PST

A photo posted by Adly Syairi Ramly (@adlysyairi) on Dec 8, 2016 at 6:08am PST

One of the biggest and influential figures in streetwear for 2016, @ronniefieg #Legolised #StreetwearMovers2016 #LEGO #LegolisedSeries #Legominati

A photo posted by Adly Syairi Ramly (@adlysyairi) on Dec 5, 2016 at 5:16am PST

Coming Soon #LegolisedSeries #12of2016 #LEGO #Legominati #Legolised #StreetwearMovers2016

A photo posted by Adly Syairi Ramly (@adlysyairi) on Nov 13, 2016 at 8:12am PST

A photo posted by Adly Syairi Ramly (@adlysyairi) on Jul 14, 2016 at 7:34am PDT

One of the better polybags #LEGO #Legominati #BrickNetwork #BrickCentral

A photo posted by Adly Syairi Ramly (@adlysyairi) on Jun 8, 2016 at 7:18am PDT

Love the detailing on this series, especially its hairpieces and heads #LEGO #Legominati #Legostagram #LegoPhotography #LEGOMinifigures #Minifigures #BrickNetwork #BrickCentral

A photo posted by Adly Syairi Ramly (@adlysyairi) on May 15, 2016 at 6:48pm PDT

My kind of grid #LEGO #Legominati #Legolised #LegolisedSeries

A photo posted by Adly Syairi Ramly (@adlysyairi) on Nov 20, 2016 at 5:44pm PST


Proton Perdana Terbiar Dalam Bangunan Di UK Rupanya Milik Tun Dr Mahathir

Sebelum ini kecoh di media sosial dengan satu perkongsian video di YouTube oleh Lost Adventure yang menemukan kereta buatan Malaysia yang terabai dalam sebuah bangunan di United Kingdom.

Kereta Proton Perdana buatan Malaysia itu terpapar nombor pendaftaran VK 5231 dan dikatakan berada dalam keadaan terbiar selepas pemilik bangunan itu, Bristol Cars diisytiharkan muflis kerana situasi pandemik ketika ini.

Beberapa hari selepas video tersebut tular dalam kalangan netizen tempatan, portal Free Malaysia Today pada semalam melaporkan kereta nasional itu sebenarnya merupakan milik kepada bekas perdana menteri Tun Dr Mahathir Mohamad.

Perkara itu menurut mereka disahkan oleh salah seorang pegawai kepada bekas perdana menteri keempat dan ketujuh itu melalui satu perkongsian di Facebook baru-baru ini.

Kereta itu menurut mereka dihantar kepada syarikat Frazer-Nash Research Ltd di United Kingdom pada 2016 untuk tujuan penyelidikan dan pembangunan yang difahamkan berkaitan dengan pembangunan teknologi hibrid.

“Cerita dia bermula pada akhir tahun 2016 bila Tun M pergi ke UK dan ada berbincang dengan Kamal Siddiqi untuk tukar kereta biasa kepada kereta hibrid melalui syarikat R&D milik Kamal iaitu Frazer Nash Research Limited yang berpengkalan dekat UK.

“Oleh sebab Tun M ini jenis yang suka akan teknologi baru dan tidak mahu kita ketinggalan, atas inisiatif dia sendiri, dia hantar kereta Proton Perdana miliknya sendiri ke sana untuk tujuan R&D (Boleh rujuk surat kat bawah).

Laporan tersebut bagaimanapun tidak dapat mengesahkan sama ada kereta tersebut telah melalui proses R&D selepas ia dihantar sebelum ini.

Bagaimanapun, menurut beliau jika penyelidikan tersebut berjaya Proton akan mampu untuk bersaing dengan jenama terkemuka lain dalam membangunkan teknologi kereta hybrid.

Anda boleh menonton kembali video penemuan tersebut melalui perkongsian kami sebelum ini di pautan di bawah.

Video Ini ‘Rungkai’ Misteri Kereta Proton Perdana Yang Terbiar Di Bangunan Kosong Di UK

Proton Beri Bayangan X50 Bakal Dilancarkan Tidak Lama Lagi Melalui Teaser Terbaru

12 Kemungkinan Jika Proton Dan Perodua Tidak Dibangunkan


Proton Perkenalkan Iriz Versi Baharu

Proton Holdings Berhad semalam secara rasmi telah memperkenalkan pengeluaran edisi kedua Proton Iriz. Keluaran kali ini telah melalui proses penambahbaikan dari segi prestasi, rekaan dan beberapa komponen kenderaan.

Iriz baharu ini merupakan model pertama yang menjalani proses penambahbaikan semenjak kali pertama diperkenalkan. Kerjasama antara Proton dan Geely semenjak keluaran edisi pertama telah memenangi anugerah kategori model hatchback segmen B.

Jika dilihat pada rekaan luar, beberapa perubahan telah dipertingkat untuk menambahlkan lagi kesan sporty tetapi masih mengekalkan identiti reka bentuk yang hampir sama seperti model Proton yang lain. Bumper dan lampu hadapan juga dipertingkatkan dengan kemasan yang lebih menarik.

Bahagian belakang pula masih mengekalkan rekaan yang sama tetapi diberi nafas baharu dengan pertambahan jenama PROTON di bahagian bonet.


Pandu Uji Singkat Proton Persona 2016 Dan 5 Sebab Kenapa Ia Setanding Jenama Import

Apakah yang menjadikan Proton sebagai sebuah kereta Proton?

Lazimnya orang akan kata, ini adalah kereta Malaysia dan sejak Proton mula mengeluarkan produk buatan sendiri bermula dengan Waja, Gen.2, Savvy, Neo, Persona, Saga (BLM, FLX), Exora dan Preve ada sahaja yang tidak kena dan menjadi buah mulut pasaran.

Membangunkan kereta dengan hasil tangan sendiri tanpa bantuan asing yang signifikan bukanlah tugas mudah.

Analogi ringkas ialah seperti pelajar yang menghadapi peperiksaan tanpa mengetahui topik tertentu yang bakal diuji oleh pensyarah.

Jika apa yang diulangkaji itu ditanya di dalam kertas peperiksaan, anda orang yang bertuah dan jika sebaliknya, anda ada waktu 2 jam untuk tidur di atas meja.

Begitu juga Proton, berjuang bersendirian dan mengutip ilmu dan pengalaman di lapangan.

Mereka belajar, mencari pengalaman sebagai pedoman untuk kesenangan masa depan.

Orang kata, bersusah payah dan berdikari di jalanan, learn the hard way.

Setelah 16 tahun menghasilkan kereta sendiri iaitu Proton Waja, tim kejuruteraan dan pereka semakin menemui rentak di dalam menghasilkan kereta yang diperlukan dan dikehendaki pasaran umum.

Jurutera dan pereka yang dahulunya muda belia kini menjadi ‘orang lama’ dan di dada mereka penuh dengan ilmu dan pengalaman.

Apa yang mereka miliki itu kini digunakan untuk memimpin dan menyelia generasi jurutera dan pereka muda yang mendefinisikan semula apakah yang dimaksudkan sebagai kenderaan Proton.

Hasil gabungan senior dan orang muda ini sebenarnya nampak ketara pada Proton Iriz lagi.

Kereta bandar itu memeriahkan jalan serata Malaysia dengan rekabentuk classy dan berketerampilan yang setidak-tidaknya menafikan pencemaran visual oleh pengeluar asing yang melambakkan kereta Asean atau kereta kos rendah mereka di rantau ini.

Pencarian Proton untuk menghasilkan kereta yang sempurna boleh saya katakan dinoktahkan oleh Proton Persona baharu.

Tajuk artikel ini mungkin nampak klise tetapi sebelum itu, di bawah ini ialah LIMA sebab kenapa saya katakan Proton Persona setanding dengan kereta import.

Tanpa berselindung, iya, Persona baharu diasaskan dari Iriz.

Bahkan saiznya adalah sama cuma Persona lebih panjang dengan bonet belakang.

Merekabentuk kereta hatchback kepada sedan bukan tugas yang mudah, tersalah buat maka jadilah sebuah kereta yang canggung.

Bab ini, Proton memang mahir, lihat saja bagaimana Gen.2 diolah menjadi Persona atau sedan kepada hatchback seperti Preve menjadi Suprima S.

Rekabentuknya tidak pelik malah nampak harmoni. Persona baharu juga begitu, ianya tidak nampak seperti Iriz yang disedankan di mana wajah depan disegarkan dengan gayaan baharu.

Paling menarik ialah trend terkini dengan bukaan gril bawah yang besar seperti AUDI dimaniskan dengan lirikan seperti misai pada bawah lampu kabus.

Bahagian sisi masih mengekalkan bentuk trapezoid pada pintu dan untuk mengelakkan sisi belakang nampak kosong, ditarik satu garisan badan halus yang berjaya merias badan kereta.

Bahagian belakang pula kemas dengan garisan krom melintang pada bonet dengan lampu belakang comel membujur seperti buah Avocado.

Kereta Proton dahulu tidak boleh disamakan dengan kereta Proton sekarang.

Imej kereta tin Milo langsung tidak boleh dipakai buat masa kini.

Tambahan pula piawaian keselamatan tempatan semakin rigid dengan pengenalan ujian pelanggaran ASEAN NCAP.

Kereta Proton kini lebih selamat malah ciri-ciri itu sudah mula diterapkan pada Proton Waja, 16 tahun yang lalu.

Jika diperhatikan, trend kemalangan ialah sama ada secara berdepan atau terbabas.

Menariknya apabila Persona tidak terlalu bergantung kepada sistem bantuan elektronik seperti ESC dan Traction Control untuk mengawal kereta sewaktu kecemasan seperti diselekoh atau pembelokan mengejut.

Talaan pengendalian terasa natural seolah-olah sistem bantuan elektronik yang mengambil alih kereta tetapi hakikatnya tidak.

Sistem bantuan elektronik atau ESC dan TC hanya mengambil alih di saat genting atau tidak terkawal dan saya pada mulanya tersalah sangka bahawa kereta ini membosankan kerana dikawal oleh sistem elektronik.

Selepas berkali-kali mengelilingi litar ujian dan diterangkan oleh jurutera barulah saya sedar bahawa Persona ini begitu stabil dan di dalam kawalan atau in control.

Breknya juga bagus, menghentikan kereta di dalam masa yang singkat dan pendek tanpa tersasar atau berdoa di dalam hati bilakah kereta hendak berhenti terutama sekali di dalam situasi brek mengejut.

Lebih meyakinkan apabila Persona Premium dilengkapi enam beg udara.

Waja, Gen.2, Persona, Neo dan Savvy mempunyai talaan pengendalian yang boleh dikatakan ‘hardcore’ dan itulah yang mendefinisikan kereta Proton selama ini.

Bahagian depan kereta tajam memasuki selekoh mengikut putaran stereng dan arahan pemandu.

Bahkan saya juga seronok memandu Iriz tetapi jurutera Proton telah mengelaskan semula model mana yang patut menerima talaan yang lebih tajam dan responsif.

Model hatchback seperti Suprima S dan Iriz mempunyai tahap pengendalian yang berbeza dan lebih ‘direct’ manakala model sedan seperti Preve lebih sopan dan tenang.

Begitu juga dengan Persona, kereta ini lebih ‘budiman’ sesuai dengan imejnya sebagai sebuah kereta keluarga.

Bagaimana Persona bertindak balas sewaktu selekoh boleh dikelaskan sebagai kereta yang berjaya mengharungi tekanan tanpa emosi, kereta ini melakukan tugasnya dengan bersahaja.

Namun, diasaskan dari Iriz dengan badan yang tinggi, Persona tidak dapat lari dari terasa terapung-apung sewaktu kelajuan melebihi 100km/j dan sekali lagi tim jurutera melakukan tugas yang berkesan dengan mengurangkan efek itu hasil dari kombinasi talaan suspensi yang mantap menjadikan penumpang kurang ‘gayat’ pada kelajuan 110km/j hingga 120km/j.

Laras duduk pemandu adalah penting kerana di situlah kawalan utama kereta.

Sama seperti Iriz, memandu Persona tidak memenatkan, kerusinya tegap dan suis kawalan boleh dicapai dengan mudah.

Tiang A tidak menghalang visual di mana pemandu boleh membelok dengan jelas.

Chasis dan talaan suspensi yang bagus menyerap hentak gegaran atau lubang yang ‘melintas jalan secara tiba-tiba’ dengan baik tanpa menceroboh ruang dalaman kereta.

Kerusi belakang pula diolah semula dan lebih lembut menyerap badan penumpang.

Saiz dalaman sederhana, tidak luas dan tidak pula sempit yang memadai untuk dinaiki empat orang dewasa.

Cuma penumpang belakang dengan saiz yang tinggi mungkin merasakan perehat kepala terlalu pendek untuk mereka.

Tidak ketinggalan ialah perlumbaan saiz bonet belakang yang besar oleh pengeluar kereta.

Di dalam perlumbaan bonet siapa yang lebih besar adalah penting memastikan juga penumpang berasa selesa.

Jika bonet sahaja besar tetapi keselesaan penumpang dikompromi lebih baik muatkan sahaja penumpang di dalam bonet.

Syukurlah Proton tidak kemaruk dengan permainan ini. Saiz bonet Persona ialah 510 liter yang bukan sahaja jauh terperosok ke dalam malah juga luas secara menegak.

Untuk ruang yang lebih besar, kerusi belakang boleh dilipat secara 60:40.

Tahukah anda apa yang membuatkan produk Honda bagus dan pembeli tidak ralat untuk memilikinya? Ianya adalah pakejing.

Honda menjadi pilihan ramai kerana bagaimana produk Honda dipakejkan.

Proton Persona baharu menanda kesemua kotak untuk menjadikannya sebuah kereta yang lengkap dan sempurna.

Jika model kereta Proton dahulu terlalu asyik dengan pemanduan dan pengendalian kini ianya tampil memberi definisi apa yang dimaksudkan dengan kereta yang diperlukan dan dikehendaki pengguna umum.

Proton Persona baharu mempunyai rekabentuk yang kontemporari, sistem keselamatan moden yang ditala secara harmoni dengan pemanduan dan pengendalian menjadikannya kereta yang selamat dan selesa untuk pemandu dan penumpang.

Persona mewakili definisi baharu pemanduan dan pengendalian Proton yang disebatikan dengan sistem keselamatan moden.

Suka juga saya kongsikan kenapa Proton Persona setanding produk import ialah kerana ini kali pertama sejak sekian lama saya berpendapat bahawa produk baharu Proton ini mempunyai segala resepi untuk meneroka dan kembali mewakili negara di pasaran luar.

Sebelum ini, mengenali karenah kereta Proton saya agak khuatir produk tersebut hanya akan memberi imej tidak elok jika pemiliknya mempunyai pengalaman negatif.

Dengan buku baharu, dipasarkan dengan betul, Persona ini mampu untuk mengisi legasi yang ditinggalkan Saga dan Persona (Wira) di luar negara.

Dengan 5 poin di atas, mungkin ada yang tertanya berapakah harga Proton Persona baharu.

Untuk makluman, harga rasmi masih belum didedahkan tambahan pula Proton perlu berhati-hati memandangkan terdapat dua lagi model bakal dilancarkan juga di dalam tahun ini yang menyasarkan kelompok pembeli yang lebih kurang sama iaitu Saga dan MPV kompak Suzuki Ertiga.

Harga muktamad bakal diketahui pada 23 Ogos nanti apabila kereta ini dilancarkan dan sebagai indikator, harga Proton Iriz bermula dari RM50 ribu hingga RM60 ribu.

Proton Persona baharu ditawarkan melalui 4 varian iaitu Standard, Executive, Premium dan Premium Bodykit.

Terdapat dua kategori transmisi yang dipasarkan iaitu manual dan CVT yang dipadankan dengan opsyen enjin tunggal dan terkini iaitu 1.6 Campro VVT.


Proton Saga 2019 Dilancarkan Dengan Harga Serendah RM32,800

Mula dilancarkan pada tahun 1985, Proton Saga selaku kereta pertama jenama Proton berjaya menjadi model yang ikonik bagi negara Malaysia. Kini, selepas 34 tahun, model ini hadir dengan kemaskini terbaru dalam menawarkan pilihan kereta yang lebih baik buat para pengguna dengan harga yang berbaloi.

Menerusi kemaskini yang dibuat, Proton Saga 2019 dilihat turut membawakan ciri-ciri yang seakan sama dengan model Proton yang lain seperti Iriz 2019 dan Persona 2019. Penyertaan grill Inifinite Weave antara yang menaikkan seri model terbaru ini.

Selain itu, Saga 2019 varian premium turut dilengkapkan dengan bumper hadapan yang lebih kemas dan tampak menarik. Antara kemaskini yang menarik hati orang ramai sudah pasti rim bersaiz 15-inci yang mengingatkan orang ramai kepada rim Mercedes-Benz E250.

Sebanyak tiga varian ditawarkan bagi Saga 2019 iaitu Saga 1.3 Premium serta Saga varian standard dengan transmisi manual dan automatik. Menerusi kerjasama bersama Geely, Proton Saga 2019 dilihat tidak lagi menggunakan transmisi CVT sebaliknya menggunakan transmisi automatik empat kelajuan Hyundai PowerTech. Difahamkan transmisi yang terbukti lebih baik ini antara yang membuatkannya disertakan pada Proton Saga 2019.

Dalam pada itu, model ini masih lagi mengekalkan enjin yang sama iaitu enjin VVT 1.3 liter dengan kuasa 95PS dan 120Nm.

Tidak hanya hadir dengan kemasan pada bahagian luar, Proton Saga 2019 turut dihiasi dengan rekaan dalaman yang lebih moden dengan penyertaan skrin 7-inci. Penyertaan dua slot pengecasan USB sudah pastinya memudahkan pengguna mengecas telefon pintar dengan mudah.

Proton Saga 2019 diumumkan dengan harga serendah RM32,800 bagi model standard manual, RM35,800 untuk model standard automatik manakala model premium hadir dengan harga RM39,800. Lima yang ditawarkan buat Saga 2019 adalah Snow White, Armour Silver, Jet Gray, Rosewood Maroon serta Ruby Red.

Jaminan selama lima tahun/150,000 km atau mana yang terdahulu termasuk kos buruh bagi tiga kali servis pertama turut ditawarkan secara percuma.

Melihat kepada kemaskini yang ditampilkan, Proton berjaya menawarkan sebuah model yang memenuhi keperluaan marhaen yang mahukan sedan yang budget serta mampu milik.

Penawaran sistem keselamatan ECS, TCS, HHA, reverse camera serta sensor parkir hadapan secara tidak langsung bakal memudahkan membuat pilihan. Berdasarkan harga yang ditawarkan, tidak mustahil model ini bakal menjadi pilihan Rakyat Malaysia khususnya para graduan.


Proton Saga Anniversary Edition Dilancarkan Secara Rasmi Dengan Harga RM39,300

Mula dilancarkan pada tahun 1985 sebagai model sulung daripada jenama Proton, siapa sangka Proton Saga sudah berjaya berada di pasaran Malaysia selama 35 tahun berturut-turut.

Pada tahun ini bersempena ulang tahun yang ke-35 model ini, Proton telah melancarkan model edisi terhad buat Saga yang dinamakan sebagai Proton Saga Anniversary Edition.

Menerusi model ini, proton telah menggunakan model Saga Premium AT dan menawarkan penambahan ciri-ciri yang tidak tersedia pada model-model lain.

Bermula dengan warnanya, Proton telah memilih warna Quartz Black serta dipadankan bersama warna kuning pada bahagian gril, lip hadapan, skirt, cermin sisi serta diffuser. Saiz rim 15-inci masih lagi dikekalkan dan ditambah dengan warna matte grey.

Tidak hanya menawarkan menawarkan kemasan warna kuning pada bahagian luar, bahagian dalam Proton Saga edisi terhad ini turut ditawarkan dengan kemasan warna yang sama pada bahagian corong penghawa dingin dan kluster meter yang sekaligus menaikkan seri model ini.

Proton Saga Anniversary Edition sedia ditawarkan sebanyak 1,100 unit sahaja dengan harga bermula daripada RM39,300. Difahamkan tiada sebarang perubahan telah dibuat pada bahagian enjin dimana model ini menawarkan transmisi automatik dengan empat kelajuan.

Melihat kepada jumlah unit yang ditawarkan, tidak mustahil model ini bakal menjadi model yang rare dan rebutan ramai dua atau tiga dekad akan datang.

Pada bulan lalu, tular sebuah perkongsian apabila Proton Saga Knight edisi terhad keluaran 1989 sedia untuk dijual dalam kondisi yang baik dengan harga sekitar RM9,500. Turut dikongsikan, pengugna Mitsubishi Lancer di Pueto Rico yang sanggup convert keretanya menjadi Proton Inspira.

Proton Saga Knight Keluaran 1989 Ini Sedia Untuk Dijual Dengan Harga RM9,500

Mitsubishi Lancer ‘Convert’ Proton Inspira Di Puerto Rico Ini Tarik Perhatian Netizen Malaysia


Proton Saga Diiktiraf Sebagai Kereta Sedan Terlaris Di Kenya Untuk Tahun 2021

Sejak Proton Saga mula bertapak di Kenya pada Ogos 2020 lalu, model tersebut menjadi bualan penduduk tempatan di situ yang mahu memiliki kereta jenis sedan.

Baru-baru ini, Proton Kenya telah berkongsi satu berita baik menerusi laman Facebook dan Instagram rasmi apabila Proton Saga diiktiraf sebagai model kereta sedan terlaris di pasaran Kenya pada tahun 2021 lalu.

Pada akhir Ogos 2020 lalu, sebanyak 30 unit Proton Saga (dalam bentuk kit CKD) telah dihantar ke negara Kenya untuk dipasang semula oleh Simba Corporation, sebuah konglomerat yang berpengalaman dalam bidang automotif negara berkenaan.

Dua bulan selepas itu, Presiden Kenya, Uhuru Kenyatta telah melancarkan kereta Proton Saga pertama yang dipasang sepenuhnya di Associated Vehicle Assemblers (AVA), anak syarikat Simba Corporation Limited (Simba Corp).

Dalam satu ucapan rasminya, Uhuru Kenyatta memuji Simba Corporation atas langkah baharu tersebut dapat menyumbangkan kepada ‘Empat Agenda Besar’ yang bertujuan untuk merangsang pertumbuhan ekonomi dengan mewujudkan peluang pekerjaan untuk belia-belia Kenya.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada Oktober tahun lalu, sebanyak 30 unit SUV Proton X70 dipilih sebagai kenderaan rasmi ‘Kenya Police Service’. Baca lebih lanjut melalui pautan di bawah.

Polis Kenya Pilih SUV Proton X70 Sebagai Kenderaan Rasmi

Proton Saga Masuk Pasaran Nepal, Dijual Pada Harga Bermula RM122,700


Proton Saga Halang Laluan Lori, Pekerja Kilang Terpaksa Ubah Guna ‘Forklift’

Umum semua orang mengetahui sekiranya kita ‘terpaksa’ meletakkan kenderaan di tempat tidak sepatutnya, kita akan meletakkan nombor telefon yang boleh dihubungi bagi memudahkan orang ramai menggunakan laluan jalan.

Namun bagaimana pula cara mengalihkan kenderaan yang menghalang laluan apabila pemiliknya tidak meninggalkan apa-apa butiran untuk dihubungi? Baru-baru ini tular satu rakaman video di mana orang ramai di kawasan kilang telah mengalihkan sebuah Proton Saga menggunakan forklift.

Menurut pemilik asal video tersebut, dia yang sedang memandu lori treler sepanjang 40 kaki penuh muatan besi tidak dapat masuk ke kawasan kilang apabila ada sebuah Proton Saga menghalang laluannya.

Lalu dia hubungi pemilik kilang memaklumkan perkara yang berlaku dan pemilik kilang telah meminta pekerja-pekerjanya membawa dua buah forklift untuk mengubah kereta Proton Saga tersebut.

“Ya operasi sudah berjalan. Dia angkat kereta itu terus. Hebatlah abang,” puji pemandu lori treler kepada pemandu forklift mengangkat kereta yang menghalang laluan dengan penuh berhati-hati.

Ada pengguna Facebook menyatakan kejadian seperti itu sudah banyak kali berlaku walaupun peringatan sudah diberikan berkali-kali. Namun masih ada pemilik kenderaan masih berdegil tetap mahu meletakkan kenderaan sehingga mengganggu laluan di kawasan tersebut.

Tambah orang ramai lagi, cara tersebut lebih ‘lembut’ berbanding di tempat lain kerana selalunya kenderaan yang menghalang laluan akan ditinggalkan dengan kesan sagat dan kemik setelah bergesel dengan kenderaan bersaiz lebih besar yang terpaksa menggunakan laluan tersebut.

Netizen mengecam pemandu lori yang melanggar seorang lelaki sedang mengisi angin sehingga nyaris menggilis pemuda tersebut. Baca lebih lanjut melalui pautan di bawah.

Nyaris Digilis Semasa Isi Angin Tayar, Kecuaian Pemandu Lori Treler Ini Buat Netizen Berang

Rakaman Kereta Kelisa Terhimpit Antara Dua Buah Lori Undang Pertikaian Ramai

Keluar Simpang Secara Melulu, Kereta Kancil Dilanggar Lori Hingga Terbalik


Proton Saga Knight Keluaran 1989 Ini Sedia Untuk Dijual Dengan Harga RM9,500

Mula diperkenalkan pada tahun 1985, model pertama daripada Proton iaitu Proton Saga masih lagi mengumpul sejumlah peminat sehingga kini. Malah beberapa atur cara serta perlumbaan turut dijalankan bagi meraikan model sulung daripada Proton ini.

Pada kali ini, muncul di Facebook apabila seorang pengguna Donovan Goh, tampil untuk menjualkan model koleksi peribadi beliau iaitu Proton Saga Knight keluaran 1989. Model edisi terhad yang pernah menjadi rebutan suatu ketika dahulu ini pernah dilancarkan Proton bersempena dengan fenomena rancangan TV Knight Rider.

Menerusi model ini, Proton dilihat tampil menawarkan perubahan dari segi enjin melalui penggunaan enjin Magma 8 Valve 1.5 liter berbanding enjin 1.3 liter Orion. Penggunaan enjin ini berjaya memberi lebih kuasa buat Proton Saga dengan penawaran 76 kuasa kuda dan 127 Nm tork.

Apa yang lebih menarik mengenai model yang sedia untuk dijual ini, penjual masih mengekalkan rekaan asal model ini tanpa menambah sebarang perubahan yang besar. Decal unik pada bahagian sisi dan cermin belakang model ini masih lagi dikekalkan sekaligus membuatkan model ini terlihat unik.

Buat anda atau kenalan anda yang merupakan collector Proton Saga, model ini pastinya antara model yang tidak boleh dilepaskan. Menerusi penawaran harga serendah RM9,500, pembeli bukan sahaja menerima sebuah model dengan kondisi yang baik, malah keluarannya yang terhad menjadi model ini sangat rare di jalan raya.

Sebelum ini, kereta ikonik Knight Rider turut dijual di Malaysia dengan harga sekitar RM650,000. Klik pautan di bawah untuk mengetahui lebih lanjut.

Kereta Ikonik ‘Knight Rider’ Sedia Untuk Dijual Dengan Harga RM650,000

Kenderaan ‘Back To The Future’ Di Sarawak Sedia Dijual Dengan Harga RM198,000


Proton Saga Masuk Pasaran Nepal, Dijual Pada Harga Bermula RM122,700

Nampaknya Proton tidak menunggu masa yang lama untuk meluaskan lagi pasaran antarabangsa apabila negara Nepal telah menjadi negara ke-lima yang menerima kemasukkan kereta Proton Saga. Empat buah negara yang sudah menerima model kereta ini terlebih dahulu ialah Brunei, Kenya, Mesir dan Pakistan.

Model Proton Saga ini dilancarkan secara rasmi oleh Jagdamba Motors Pvt. Ltd, anak syarikat Shanker Group untuk pasaran Nepal ini. Model pertama Proton Saga serba baru ini dijual pada harga sekitar Rs 35.50 Lakh (RM122,716.65) untuk varian transmisi manual standard, dan Rs 39.50 Lakh (RM136,543.88) untuk varian transmisi automatik premium.

Kereta Proton Saga yang dijual pada pasaran Nepal tidak mempunyai perbezaan yang ketara dengan model-model dijual pada pasaran Malaysia. Untuk pasaran Nepal, kereta ini dilengkapi dengan peningkatan sistem penyaman udara dengan kawalan arah aliran udara (model pasaran tempatan hanya mampu mengawal peredaran udara semula) dan pemanas. Model ini sama dijual pada pasaran Mesir dan juga Pakistan.

Antara perbezaan lain ialah saiz kapasiti enjin untuk pasaran Nepal yang sedikit kecil iaitu versi 1,299 cc jika dibanding 1,332 cc untuk saiz kapasiti enjin untuk pasaran tempatan. Kereta Proton Saga ditawarkan dengan 5 varian warna sama seperti di pasaran Malaysia iaitu Jet Grey, Snow White, Armour Silver, Ruby Red and Rosewood Maroon.

Difahamkan model Proton Saga akan diperkenalkan melalui bilik pameran eksklusif syarikat Jagdamba Motors Pvt. Ltd yang terletak di Naxal, Kathmandu, dan akan diperkenalkan secara berperingkat-peringkat di ibu kota lain seperti Pokhara, Biratnagar, Itahari, Birgunj, Dhangadhi, dan Nepalgunj. Model-model kereta Proton yang lain juga akan diperkenalkan pada masa akan datang mengikut permintaan pelanggan setempat.

Tahukah anda Proton telah berjaya mencapai 10 kejayaan sepanjang tahun 2020 yang lalu walaupun mengalami kekangan akibat COVID-19? Baca lebih lanjut melalui pautan di bawah.

10 Kejayaan Yang Berjaya Dicapai Oleh Proton Sepanjang 2020

3 Model Proton Edisi R3 Bakal Dilancarkan Tahun Ini?

Proton X50 Dilancarkan Secara Rasmi Dengan Harga Serendah RM79,200

12 Kemungkinan Jika Proton Dan Perodua Tidak Dibangunkan


Proton Saga MC2 ‘Facelift’ Dilancarkan Dalam Empat Varian, Harga Bermula RM34,400

Setelah lebih dua tahun sebarang pelancaran model kenderaan baharu hanya dibuat secara virtual, akhirnya pada pagi tadi Proton telah mengadakan acara pelancaran model Proton Saga MC2 di ibu pejabatnya yang dihadiri oleh para tetamu dan pihak media.

Pihak tertinggi Proton menggayakan baju raya bersempena hari ke-11 Syawal sambil melancarkan kereta terbaharu mereka yang ditonton hampir 4,000 warganet di Facebook Proton Cars.

Proton Saga MC2 2022 merupakan facelift kepada model terdahulu, di mana MC2 bermaksud Minor Change 2; tiada peningkatan ketara yang dilakukan terhadap Saga 2022, hanya melibatkan beberapa perubahan kecil pada bahagian luaran dan dalamannya.

Model ini masih mengekalkan penggunaan enjin yang sama 1.3 liter empat-silinder NA DOHC VVT dengan kuasa 95 PS, 120 Nm tork dan pacuan roda-hadapan.

Ia hadir dengan dua pilihan transmisi; manual lima-kelajuan (bagi varian 1.3 Standard MT) ataupun automatik empat-kelajuan yang pernah menggantikan kotak gear CVT pada model sebelum.

Antara beberapa perubahan kecil yang perlu tahu ialah penggunaan lencana berbentuk bulat Proton baharu pada bahagian gril ‘Infinite Weave’ yang pernah digunakan sebelum ini pada model Iriz dan Persona facelift.

Kemudian, bagi varian tertinggi ‘Premium S’, jalur Ethereal Bow di bahagian gril menggunakan kemasan berwarna merah supaya nampak lebih menonjol. Manakala varian Standard dan Premium masih mengekalkan kemasan berwarna perak.

Bahagian rim aloi bersaiz 15-inci yang lebih menyerlah itu hanya digunakan pada varian Premium (satu-tona) dan Premium S (dua-tona). Manakala varian Standard masih menggunakan unit keluli 14-inci sahaja.

Bagi varian tertinggi ini juga mempunyai penambahan ciri seperti cermin sisi auto lipat, roda stereng dan tempat duduk balutan kulit jenis leatherette, butang pandu mula, sistem kemasukan tanpa kunci serta sistem lampu dalam malap sendiri.

Ia turut mempunyai sistem infotainmen baharu serta masih mengekalkan skrin sesentuh bersaiz 7.0-inci dengan kamera undur yang dikuasakan dengan sistem operasi (OS) baharu dengan menampilkan grafik baharu lebih menarik.

Skrin tersebut menyokong telefon pintar, namun hanya menerusi screen mirroring daripada peranti Android dan iOS pengguna, ia masih belum lagi menyokong penggunaan Android Auto atau Apple CarPlay.

Untuk segi keselamatan pula, kesemua model facelift ini menerima ciri standard dua beg udara, ABS dengan EBD, dan bantuan brek (Break Assistant). Bagi sistem Kawalan Stabiliti Elektronik (ESC), kawalan cengkaman (Traction Control) serta Hill Hold Assist turut ditawarkan bermula varian Standard AT dan ke atas.

Hanya dua varian, Premium AT dan Premium S AT sahaja yang menerima fungsi kamera undur dan sensor parkir hadapan.

Model Proton Saga MC2 2022 sudah mula boleh didapatkan bermula hari ini dengan empat tawaran varian; 1.3L Standard MT (RM34,400), 1.3L Standard AT (RM38,300), 1.3L Premium AT (RM41,300) dan 1.3L Premium S AT (RM44,300).

Warna yang ditawarkan ada sehingga lima pilihan; Snow White, Amour Silver, Jet Grey, Rosewood Maroon dan Ruby Red. Standard MT dan AT mempunyai empat pilihan warna, Premium S AT hanya tiga pilihan warna, hanya Premium AT sahaja menerima lima pilihan warna.

Bagi sesiapa yang berminat mahu menjadi orang terawal mendapat model Proton Saga baharu ini, anda sudah boleh daftar minat menerusi laman khas ini atau lawati mana-mana pusat pameran dan jualan Proton berhampiran.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, anda boleh baca lagi beberapa kejayaan Proton di pasaran luar negara melalui pautan di bawah.

Proton Saga Diiktiraf Sebagai Kereta Sedan Terlaris Di Kenya Untuk Tahun 2021

Polis Kenya Pilih SUV Proton X70 Sebagai Kenderaan Rasmi


Admin ‘LHDN Cari Siapa Hari Ini?’ Basuh Orang Atasan Dan Nyatakan 18 Tuntutan

Kumpulan Facebook LHDN Cari Siapa Hari Ini? telah diwujudkan pada 21 Julai tahun ini. Tujuannya hanya satu, menentang kepincangan dan sikap tidak berhati perut Lembaga Hasil Dalam Negeri menuntut cukai buat mereka yang terkesan sejak pandemik COVID-19 melanda negara.

“Di saat negara sedang menghadapi pandemik, rakyat makin susah dan makin miskin, LHDN dikerah untuk meragut kehidupan rakyat. Group ini adalah support group buat mereka yang diganggu LHDN,” tulis kumpulan itu.

Layanan yang tidak berhati perut, pilih kasih, dianggap seperti penjenayah dan tiada rasa simpati antara perkara-perkara yang diluahkan oleh rakyat Malaysia – yang juga pembayar cukai – sepanjang mereka berhadapan dengan LHDN.

Dan baru-baru ini, admin kumpulan LHDN Cari Siapa Hari Ini?, Aliff Ahmad telah dipanggil oleh LHDN untuk mengadakan perbincangan secara berhadapan dan membincangkan perkara yang dibangkitkan.

Pelawaan itu diterima. Beliau hadir bersama auditor, peguam dan seorang kawan. Tidak datang hanya tangan kosong, beliau juga membawa sekali 18 tuntutan yang perlu dipenuhi oleh LHDN.

Berikut adalah kisah yang dituliskan oleh Aliff Ahmad:

Minggu lepas aku telah dihubungi oleh seorang pegawai LHDN menggunakan nombor peribadi, namanya Fatin. Ini pun satu perkara yang luar biasa. Sebab jarang orang LHDN beri nombor telefon peribadi. Jadi aku hargailah. Aku ini, kalau orang berlembut, aku boleh jadi harimau paling jinak.

Selepas aku menerima email jemputan tersebut, semalamlah (17/11/2021) majlis pertemuan tersebut. Aku menyatakan aku akan hadir bersama teman aku, auditor, peguam dan balu arwah Loloq. Selepas itu aku dihubungi memberitahu mereka bukan mahu bincang pasal isu teknikal atau cukai, cuma mahu dengar cerita aku.

Aku faham. Aku anggap inilah kerja dan peranan Jabatan Komunikasi Korporat yang telah mendengar dan mengiktiraf suara kita semua di Group Facebook LHDN Cari Siapa Hari ini? Aku menghubungi sahabat aku yang pernah bekerja dengan LHDN, dia kata, “Kalau setakat corporate comm yang panggil, takkan jadi apa lah. Buang masa je.”

Minda skeptikal aku terus berbolak balik. Ini memang majlis buang masa. Mereka mengular pun gaji jalan setiap bulan, aku buat benda ini tak dapat untung apa. Anak bini nak makan kat rumah. Aku kena dapatkan sesuatu juga pada hari tersebut.

Maka, aku telah menulis memorandum dengan 18 tuntutan. Ya, aku tau bukan semua itu dalam bidang kuasa mereka, tetapi aku nak mereka cakna ini adalah tuntutan rakyat marhaen dan aku percaya tiada marhaen yang akan membantah. Hanya orang LHDN dan penjilat LHDN sahaja yang akan membantah tuntutan-tuntutan tersebut. Boleh rujuk di bahagian foto.

Aku juga telah menempah t-shirt yang tertulis KAMI WIRA NEGARA di depan dan TAX PAYERS ARE NOT CRIMINALS untuk hari semalam bagi memberi isyarat yang kami tidak takut, kami tidak akan lari, kami ialah stakeholder, kami ialah VIP kepada “syarikat” yang berniaga dengan memeras hasil titik peluh kita rakyat marhaen.

Semalam aku tiba sedikit lewat. Ini memang perangai “bogan” aku. Bila aku yang dipanggil, dia kena tunggu aku, aku akan datang dengan gaya aku dan diri aku. T-shirt berkolar bulat, seluar cerut dan selipar. Tidak formal? Do I care? I never speak with my looks, I speak with my brain and heart.

Masuk saja bilik meeting sudah ada beberapa orang menunggu. Mantap, bagus, boleh terus mula. Tak perlulah aku buang masa tunggu mereka. Jujur, aku datang dengan persepsi negatif yang puak diorang ini hanya nak melepaskan batuk di tangga. Buat syarat atau sahaja nak uji keupayaan aku melawan sama ke tak bila berjumpa dengan dalam Facebook.

Balu arwah Loloq tidak dapat hadir. Kereta rosak masa dalam perjalanan. Maklumlah, kereta buruk, tengah susah, LHDN kejar mahu 200k daripada dia. Aku tau, dia tiada duit dan tengah pening kepala. Aku beritahu dia, “Takpa kak, tenang-tenang. Tak datang pun takpa.” Dalam masa yang sama, aku rasa sangat sedih dan simpati kerana aku tak boleh tolong dia. Aku hanya berdoa semoga semua berjalan lancar.

Dalam bilik mesyuarat tersebut dihadiri oleh 3 orang watak utama iaitu:

1. Puan Umi – Timbalan Pengarah Jabatan Komunikasi Korporat.
2. Abe Sukri – Pengarah Jabatan Pematuhan
3. Dr. Hazlina – Pengarah Jabatan Undang-Undang.

Selepas mereka perkenalkan diri, barulah aku rasa perjumpaan ini serius. Macam biasa, orang undang-undang akan sentiasa merosakkan mood sebab minta surat lantikan bawa saksi-saksi aku. Aku terus cakap, saya boleh balik dulu buat surat kalau nak skema macam ini. Nak jumpa pun kena buat surat lantikan. Lagi satu, dia sepatutnya hormat aku, mereka yang nak jumpa aku, bukan aku yang terhegeh-hegeh nak jumpa mereka. Hormat aku dan hormat kawan-kawan aku. Aku pembayar cukai, bukan penjenayah! Saksi-saksi aku juga pembayar cukai bukan penjenayah.

Mereka memulakan dengan mengharap ia tidak dirakam, hanya perbincangan biasa. Aku terus tanya, dengan prejudis atau tanpa prejudis. Abe Sukri kata, kita bincang macam anak beranak. Atas dasar hormat permintaan mereka, aku setuju saja. Aku memang tahu LHDN memang penakut kalau nak dirakam. Sebab itu aku bawa saksi-saksi aku. Manalah tau ada timbul kekecohan nanti.

Seperti yang aku dah agak, mereka mahu tahu apa yang trigger aku buat group itu dan menyerang LHDN secara terbuka. Aku pun ceritalah siapa aku. Aku buat apa. Kenapa aku triggered. Mereka mula-mula ingat sebab aku ada kepentingan peribadi, mereka silap. Siapa yang ikut aku mesti tahu, rujuk sini – Kenapa Aku Lawan LHDN.

Masa aku cerita aku duduk Australia 10 tahun. Mereka tanya pasal pengalaman cukai di Australia. Aku pun ceritalah macam yang pernah aku cerita dulu. Rujuk sini – Kalau Aku Pelari Cukai, Aku Pun Tak Berani Cuit LHDN!

Aku ulang berkali-kali semalam, kutip cukai adalah haram dan kezaliman. Dibenarkan kerana maslahah. Aku bukan pembenci cukai, aku sosialis, aku percaya cukai boleh tolong orang miskin, boleh tolong negara. Tapi, mestilah dibelanjakan dengan betul dan diambil dengan cara yang betul. Aku menggariskan prinsip ini dari awal perbincangan sampai penutup.

Keadaan sedikit tegang apabila Dr. Hazlina nak jadi peguam dalam mahkamah pula dalam perbincangan ini. Dia bersikap sangat defensif apabila mahu mempertahankan polisi-polisi dan sop-sop sampah LHDN yang kami kritik, seolah-olah pihak kami berbohong. Yang lebih teruk, dia boleh tanya peguam yang ikut aku itu chambering ke? Sebab dia bertubuh kecil dan comel. Tapi wajarkah bersikap provokatif sebegitu?

1. Kalau dia chambering pun apa masalah kau nak tiba-tiba tanya orang macam itu?

2. Dia bukan chambering dan dia uruskan firma guamannya sendiri, bukan makan gaji dengan LHDN macam Dr. Hazlina. Dia orang meniaga. Dia jauh lebih faham tentang orang meniaga nak banding dengan Dr. Hazlina.

Aku dengar peguam itu agak terguris dan akan mengambil tindakan. Aku dah cakap, aku bawa pejuang. Bukan bawa pengalah. Lawanlah sesama peguam!
Orang undang-undang tetap berperangai seperti orang undang-undang. Seakan-akan dia berfikir “I am the law!” Dengan aku, dia silap. Pandangan aku, adalah pandangan aku. Aku akan ajar cara nak faham pandangan aku.

Sahabat aku, Nik Izwan suruh Dr. Hazlina hantar surat pakai pos biasa dan cuba jejak sejak isu pos biasa yang dipertikaikan. Kami beritahu kami tak terima, terima lambat, dia macam tidak boleh menerima kenyataan itu. Jadi, Nik suruh dia sendiri pos sesama mereka dan jejak bila sampai. Tapi dia macam tak faham. Nasib ada Abe Sukri, dia faham. Harap mereka buat.

Aku macam biasalah, aku tetap dengan pendirian, orang makan gaji takkan faham apa usahawan macam kami lalui. Dr. Hazlina masuk lagi. Dia kata, aku ingat dia duduk dalam gua, tiada saudara mara berniaga ke?

Nampak? Hujah klise orang LHDN. Inilah mentaliti standard orang LHDN. Dr. Hazlina salah seorang daripadanya. Mereka ini perasan mereka faham kita. Walhal mereka tidak faham. Kalau semua orang jadi saudara mara dia, tiadalah kumpulan Facebook ini wujud. Apa masalah, kita telefon sahaja saudara kita yang nama Dr. Hazlina itu.

Jadi aku terpaksa bagi 2 jawapan mudah dan logik.

1. Letak jawatan. Buat bisnes. Upah 10 orang. Kemudian beritahu aku kemudian.

2. Aku bagi analogi ibu melahirkan anak. Mak aku selalu beritahu, yang tiada siapa boleh faham rasa sakit. Aku tanya Puan Umi, dia setuju. Macam itu aku. Aku kata, aku faham mak aku lahirkan aku sakit. Aku hargai. Mak aku masih kata aku tidak faham. Begitulah keadaan usahawan, orang LHDN yang setiap bulan ada gaji tetap, tiada tanggungjawab perut pekerja, hujung tahun dapat bonus, takkan faham kami walaupun mereka telah cuba faham. Hatta, kami sesama kami pun tak boleh komen lebih orang lain dalam industri lain. Kalau faham, tiadanya mereka macam orang kebulur datang sergah dan paksa kita!

Yang melucukan. Dr. Hazlina beritahu dia tiada Facebook. Jadi, benarlah memang dia duduk dalam gua. Dalam gua memang tiada Facebook. Itu sebab dia tidak faham apa jadi dekat halaman Facebook LHDN yang hanya penuh maki hamun dan rasa tidak puas hati pembayar cukai. Dia asyik cakap masalah kebejatan LHDN adalah kes terpencil. Walhal ia maaruf! Ia NORM! Bukan aku je cakap, ramai lagi cakap. Pada aku, ia NORM yang perangai orang LHDN teruk!

Apabila Nik Izwan menyebut tentang LHDN patut ada penasihat syariah. Pun, Dr. Hazlina macam melantun juga dan bertanya, “kenapa LHDN kena ada penasihat syariah?”

Nampak tak, orang undang-undang dunia, sensitif bila dengar syariah. Kenalah explain lagi, ia hanyalah lontaran persoalan. Kalau tak siapa yang kawal perbuatan halal haram, maslahah mafsadah. Penalti setinggi 45% ulama’ mana benarkan? Mestilah kena ada tatacara syariah kalau nak beritahu kutip cukai itu harus. Hukum asal cukai ini haram. Jadi nak kempen kutip cukai ini haram?

“Tidak masuk syurga, si pemungut cukai.”

Selepas itu, barulah dia kendur sikit. Ada Phd, ada kuasa, banyak pengalaman, dan ada jawatan tinggi tidak menjadikan kau boleh bongkak dan memandang enteng anak muda. Aku kira, dia tak sepatutnya ada dalam bilik mesyuarat semalam. Biarlah dia lawan dalam mahkamah sahaja. Sikap dan ego sebegitu mungkin sesuai hanya di mahkamah, tetapi tidak dengan pembayar cukai!

Aku harap dia belajar dengan Pn. Umi dan Abe Sukri cara kawal orang muda dan jujur macam kami. Aku bagi sepenuh pujian kepada mereka berdua kerana dilihat sangat ikhlas, profesional, tidak defensif dan tidak provokatif. Kalau aku jadi lunak dan jinak sikit, mungkin sebab mereka berdua dan Fatin pegawai yang melayani aku.

Ibarat slogan warga Indonesia ketika marah dengan Malaysia, “Ganyang Malaysia! Selamatkan Siti Nurhaliza!” Maka slogan aku pula, “LHDN jahat dan zalim! Kecuali Pn. Umi, Abe Sukri dan Fatin!”

Apa-apa pun, aku telah bacakan 18 tuntutan dan aku telah syarah setiap tuntutan bagi mewakili kumpulan Facebook ini. Aku menunggu komitmen balas daripada memorandum yang aku bentangkan semalam.

InsyaAllah, kalau LHDN boleh bagi beberapa komitmen dalam tuntutan tersebut. Kita pun tiadalah marah sangat. Betul tak?

Semua orang jangan risau, aku tidak boleh dibeli. Aku ada prinsip yang teguh. Aku ulang banyak kali semalam, perjuangan aku bukan untuk diri aku. Hal aku, aku setel sendiri. Ini untuk kawan-kawan aku, rakyat marhaen, orang susah, dan anak muda masa depan negara. LHDN perlu berubah!

LHDN tubuh unit khas bagi memerhati kekayaan luar biasa di media sosial. Klik pautan di bawah untuk membaca.

LHDN Tubuh Unit Khas Bagi Memerhati Kekayaan Luar Biasa Di Media Sosial

Gagal Bayar Cukai Pendapatan RM1.69 Bilion, LHDN Fail Notis Kebankrapan Terhadap Najib

Lelaki Ini Kongsikan 9 Tip Jimatkan Bayaran Cukai Pendapatan 2019


Proton Saga R3 Masuk Pasaran Pakistan, Model Manual Dijual Pada Harga RM65,925

Setelah Al-Haj Automotive berjaya memperkenalkan model Proton X70 di Pakistan pada tahun lalu, semalam pengedar dan pemasang sah Proton itu telah memperkenalkan pelbagai varian Proton Saga di pasaran sana.

Pelancaran rasmi yang dibuat secara online tersebut telah melancarkan empat pilihan varian bermula dengan Saga MT, Saga AT, Saga Ace dan Saga R3 Limited Edition yang hanya terhad kepada 100 unit sahaja.

Lebih menarik lagi, kereta edisi terhad ini turut ditawarkan dalam dua pilihan transmisi; automatik atau manual lima-kelajuan. Agak pelik mengapa pasaran Malaysia tidak mendapat pilihan transmisi yang sama.

Selain itu, model Proton Saga (kecuali R3 Limited Edition) ditawarkan enjin yang bersaiz lebih kecil 1,299 cc bagi membolehkan Al-Haj Automotive menjual kereta ini pada harga yang lebih rendah berikutan pelepasan cukai yang memenuhi syarat ditetapkan.

Berikut adalah senarai harga jualan Proton Saga di Pakistan bermula dari Saga MT PKR 1,975,000 (RM53,690), Saga AT PKR2,125,000 (RM57,769) dan Saga ACE PKR2,225,000 (RM60,488).

Manakala Saga R3 Limited Edition pula dijual dengan harga PKR 2,175,000 (RM59,129) untuk transmisi manual dan PKR2,425,000 (RM65,925) untuk transmisi automatik. Ia turut ditawarkan dengan waranti selama 5-tahun atau 150,000km.

Apa pendapat anda mengenai penawaran transmisi manual untuk R3 Limited Edition? Patutkah Proton berikan tawaran yang sama untuk pasaran Malaysia?

Pada bulan Februari lalu, buat pertama kalinya Proton telah melancarkan empat model edisi terhad serentak.

Proton Lancar 4 Model Edisi Terhad, Harga Bermula RM42,300

Proton Saga Masuk Pasaran Nepal, Dijual Pada Harga Bermula RM122,700

Proton Optimis Dapat Gandakan Jualan Eksport Dalam Tempoh Setahun


Proton Sah Akan Hentikan Produksi Alat Ganti Untuk Model Wira

Ini mungkin berita kurang gembira untuk pemilik kereta Proton Wira. Menerusi laporan akhbar The Star, Proton mengesahkan akan menghentikan pengeluaran untuk alat ganti model berkenaan.

Wira merupakan antara model paling laris yang pernah dihasilkan Proton dan pengeluar alat ganti di bawah Proton sudah menghentikan pengeluaran alat ganti untuk Wira buat selamanya.

Pengeluar alat ganti Proton, OEM beranggapan ianya sudah tidak lagi berbaloi untuk menghasilkan lagi alat ganti untuk model Wira dan mereka perlu menfokuskan penghasilan alat ganti untuk model Proton yang baharu.

Produk alat ganti yang ada di mana-mana kedai ketika ini adalah stok terakhir yang ada di pasaran. Sudahlah Proton Wira ini antara model ‘panas’, alat ganti pula bakal dihentikan. Tahun lepas sahaja, 654 model Wira dilaporkan hilang atau dicuri.

Sebanyak 952,215 model Wira terjual sepanjang 16 tahun pengeluarannya dari tahun 1993 hingga 2009. Bertabahlah pemilik kereta Proton Wira untuk cari alat ganti baharu selepas ini.


Proton Sahkan Pendaftaran Model Terbaru ‘X50’

Menurut Carlist, Proton kini telah mengesahkan pendaftaran model X50 dalam kelas 12 (kelas untuk kenderaan) di Perbadanan Harta Intelek Malaysia dengan melampirkan salinan pendaftaran asal yang dikeluarkan oleh badan tersebut. Model ini dikatakan akan menjadi SUV kedua Proton dan akan dilancarkan pada tahun hadapan.

SUV kedua Proton yang dikenali sebagai X50 yang diasaskan dari model Geely Binyue bakal ditampilkan oleh Proton selepas pelancaran X70 pada Disember lalu. Buat masa ini, pihak Proton masih lagi menguji dan membuat penyesuaian terhadap model tersebut.

Model X50 ini mempunyai rekaan yang menarik dan mempunyai rangkaian kuasa yang canggih. Padanan transmisi klac berkembar automatik dengan enjin 1.5 turbo pada model tersebut, mampu menjana kuasa 174hp dan tork 255Nm dan membolehkan kenderaan itu memecut dari 0-100km/j dalam masa hanya 7.9 saat.

Model yang diasaskan oleh Geely Binyue tersebut sangat menarik kerana dihasilkan menerusi pelbagai ciri canggih pada ruang kereta. Antaranya ialah ekosistem pintar Geely GKUI generasi terkini Geely Auto yang membolehkan pemandu memberi arahan suara yang membuatkan mereka sentiasa terhubung dengan dunia luar.

Model SUV kedua Proton ini akan menarik perhatian pembeli dan pengguna dek kerana reka bentuk modelnya yang menarik dan harga yang mampu milik.


Proton Waja Nekad Menyelit Secara Berbahaya Selepas Pemandu Axia Enggan Beri Laluan

Tidak kira apa jua jenis kenderaan yang dipandu, pasti akan ada pemandu yang mempunyai sikap pentingkan diri sendiri apabila dia memandu secara santai-santai di lorong paling kanan sehingga menyebabkan kesesakan dan menyukarkan kenderaan di belakangnya memecut di lorong berkenaan.

Baru-baru ini orang ramai mengecam tindakan pemandu Perodua Axia yang memandu perlahan di lorong kanan dan enggan menukar lorong walapun terdapat kenderaan lain menghampiri belakangnya.

Oleh kerana pemandu terbabit berdegil, sebuah Proton Waja membuat satu tindakan berbahaya apabila pemandunya memecut dan memotong di sebelah kanan Axia walaupun ruang tersebut kelihatan sempit.

Rakaman video kejadian yang berlaku di Lebuh Raya Alor Setar menghala ke Gurun itu telah mendapat pelbagai komen mengutuk perbuatan kedua-dua pemandu terbabit.

Seorang memandu perlahan dan enggan menukar lorong, manakala seorang lagi memotong kenderaan secara berbahaya. Tindakan kedua-dua pemandu itu boleh menyebabkan kemalangan sekiranya kereta Axia dan Waja terbabit bergesel antara satu sama lain.

Tambah orang ramai lagi, Waja itu sepatutnya memotong dari sebelah kiri bagi mengurangkan risiko kerana lebih selamat berbanding memotong di ruangan sempit di sebelah kanan.

Bagaimanapun, tindakan kedua-dua pemandu yang keras kepala dan enggan bertolak-ansur ini amatlah tidak wajar serta tidak patut dicontohi oleh pengguna jalan raya yang lain.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, netizen berasa sedih apabila melihat sebuah Axia diubah suai sehingga ianya tidak sesuai untuk dipandu di atas jalan raya. Baca lebih lanjut melalui pautan di bawah.

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’

Isu Tidak Muat Jalan, Pemandu Rolls-Royce Pula Kongsi Pandangan Dari Dalam Kereta

Kilang Porsche Di Kulim Mula Beroperasi, Model Cayenne Dipasang 100% Oleh Tenaga Tempatan


Proton Wira Dinobat Kereta Paling Kerap Dicuri 11 Tahun Berturut-Turut

Majlis Pengurangan Kecurian Kenderaan Malaysia mendedahkan Proton Wira, kereta ikonik Malaysia, juga merupakan kereta yang paling digemari pencuri, mengekalkan statusnya sebagai ‘kenderaan paling dicuri’ selama 11 tahun berturut-turut, lapor The Star.

Kenyataan itu dibuat berdasarkan tuntutan yang diterima oleh syarikat insurans. Sebanyak 131 buah Proton Wira dilaporkan dicuri pada 2021, diikuti Proton Iswara dengan 75 kes dilaporkan. Manakala Perodua Myvi pula menduduki tangga ke-6 dalam carta.

Bagi kenderaan buatan luar negara pula, Toyota Hilux paling banyak dicuri dengan 65 kes pada 2021, meletakkannya di tempat keempat, di belakang Perodua Kancil.

“Ada kereta Mercedes-Benz curi dijual pada harga serendah RM10,000, atau Hilux pada harga RM12,000, dan Wira hanya RM3,000.

“Wira merupakan jenama popular ketika itu, dan masih terdapat sejumlah besar di jalan raya walaupun pengeluaran dihentikan pada 2009,” kata koordinator Majlis Pengurangan Kecurian Kenderaan Malaysia, Mas Tina sambil menambah bahawa selalunya pencuri menjadikannya sebagai pembekal alat ganti Wira.

Terdahulu influencer dari Britain, Rhys William mengakui model Proton Wira merupakan salah sebuah kereta yang tahan lasak dan steady. Anda boleh tonton video perpisahan yang menjentik hati Rhys di sini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.


Proton Wira Kekal Model Paling Banyak Dicuri Sepanjang Awal 2019

Sama seperti tahun lalu, Proton Wira muncul ‘juara’ sebagai model paling banyak dicuri mengikut laporan statistik yang dikeluarkan oleh Majlis Pengurangan Kecurian Kenderaan Malaysia Berhad (VTREC).

Sebanyak 127 unit Proton Wira dilaporkan hilang sepanjang Januari hingga Jun tahun ini, diikuti model Proton Iswara (82 unit) dan Perodua Kancil (70 unit). Model trak seperti Toyota Hilux turut berada dalam senarai 10 model paling banyak dicuri dengan 52 unit dilaporkan hilang.

Untuk tahun lalu sahaja, 35,953 unit kenderaan telah dicuri mengikut laporan Statistik yang dikeluarkan pihak VTREC. Bagaimanapun, angka berkenaan sudah berkurangan sebanyak 15 peratus berbanding 2017 dan turut menurun 49 peratus untuk tempoh lima tahun lalu.

Did you know that your Proton Wira, old as it is, could be stolen?https://t.co/6pyG4WnysV pic.twitter.com/5MesUX719X

— simonthong (@simonwhthong) June 27, 2019

Disebabkan model Proton Wira sudah dihentikan pengeluarannya oleh Proton, maka setiap barangan spare parts model Wira mempunyai harga di pasaran. Jika anda pemilik model Proton Wira, jagalah dengan baik kerana peratusan untuk kereta anda dicuri adalah sangat tinggi.

P/S: Berdasarkan statistik yang dikeluarkan setiap tahun, tiada tanda-tanda kecurian model Wira akan berkurangan di masa akan datang. Seperti cadangan pihak Mekanika, mungkin anda perlu pasang sistem pengesan GPS sebagai alat keselamatan tambahan sekiranya kereta anda pula jadi ‘mangsa’.


Proton Wira Paling ‘Dicari’ Pencuri, Rekod Kes Kecurian Tertinggi

Perintah kawalan pergerakan (PKP) dikuatkuasakan pada tahun 2020 bagi membendung wabak COVID-19, namun itu tidak menghalang daripada beberapa kes kecurian membabitkan kereta di Malaysia.

Terbaharu, semasa pelancaran Kempen Kesedaran Awam Pencurian Kenderaan 2021, Majlis Pengurangan Kecurian Kenderaan Malaysia (VTREC) telah berkongsi senarai 10 kenderaan paling banyak dicuri di Malaysia tahun lalu, lapor Paultan.org.

Proton Wira termasuk dalam senarai kereta paling ‘panas’ di Malaysia apabila model ini merekodkan kereta paling banyak dicuri pada tahun 2020, dengan 353 unit dilaporkan dicuri.

Selain daripada itu, di tempat kedua pula adalah model Proton Iswara dengan 273 unit dilaporkan hilang dari kawalan tuannya dan Toyota Hilux melengkapkan senarai teratas tiga kereta paling banyak dicuri dengan merekodkan 209 unit dilaporkan dicuri.

Tambah laporan itu lagi, Perodua Kancil dan Perodua Myvi termasuk dalam senarai lima teratas kereta yang paling banyak dicuri dengan masing-masing merekodkan angka kecurian sebanyak 144 unit untuk Kancil dan 131 unit untuk Myvi.

Nama-nama lain yang ikut tersenarai pada Kempen Kesedaran Awam Pencurian Kenderaan 2021 ialah Proton Saga dengan 110 unit, Proton Waja 104 unit, Honda Civic 85 unit dan Honda City dengan 75 unit.

Untuk rekod, jumlah kecurian yang dilaporkan dicuri setiap hari pada tahun lalu adalah 20 unit, di mana angka ini menunjukkan penurunan berbanding tahun 2019 dengan rekod 32 unit sehari.

Pandu Proton X50 pelanggan 180km/j, sales advisor kemalangan dan kereta total lost. Klik pautan di bawah untuk membaca.

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Proton Kuasai 27.1% Pasaran Kereta Bulan Lalu, Tertinggi Dalam Tujuh Tahun

Proton Saga R3 Masuk Pasaran Pakistan, Model Manual Dijual Pada Harga RM65,925


Proton Wira Tular Hilang Ditemui Dalam Keadaan Togel, Dileraikan Dalam Tempoh 2 Jam Sahaja

Sejak tahun 2019 dan 2020 lalu, model kereta buatan tempatan Proton Wira berada di tempat paling teratas dalam  senarai 10 kenderaan paling banyak dicuri di Malaysia dengan sebanyak 353 unit dilaporkan dicuri.

Terbaharu, seorang pemilik Proton Wira ‘berputih mata’ apabila keretanya yang hilang di PPR Batu Muda , Jalan Ipoh semalam, telah ditemui semula dalam keadaan komponen-komponen kereta sudah terlerai di hadapan sebuah rumah di Kampung Tandak, berhampiran Hospital Besut, Terengganu pada hari ini.

kereta viral …..alhamdulilah jumpa balik walaupun barai….#fyp #fypage

#ad alhamdulilah jumpa balik walaupun dah kecai…kereta viral… #fyp #fypage #fypシ゚viral

Penemuan semula kereta tersebut turut dirakam dan dikongsikan di TikTok @aizatmohdnor, di dalam video yang dikongsikan itu, jelas kelihatan enjin, tempat duduk, tayar dan komponen-komponen lain lagi telah dileraikan satu persatu sehingga tinggal rangka sahaja.

Insiden ini telah menarik perhatian ramai yang berang dengan tindakan pencuri itu yang sanggup membawa lari kereta dari Kuala Lumpur sehingga ke Terengganu semata-mata mahu meleraikan kereta itu.

Menurut pemilik Proton Wira terbabit, pencuri itu sememangnya sudah berpengalaman dan profesional kerana suspek dipercayai cuma mengambil masa 2 jam sahaja semasa melakukan kerja-kerja khianat ini.

Tambahnya lagi, pencuri itu lari meninggalkan dua orang anak apabila dia menyedari orang ramai telah menemui lokasi kereta curi terbabit yang diletakkan di hadapan rumahnya.

Bagaimanapun, suspek sudah dikenal pasti dengan adanya gambarnya dan pemilik Proton Wira ini meminta orang ramai memberikan ruang kepada pihak polis untuk menjalankan siasatan lebih terperinci mengenai insiden terbabit.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada pertengahan bulan lalu pula, ada sebuah Nissan 180SX dibakar setelah dibawa lari ke Kelantan. Baca lebih lanjut melalui pautan di bawah.

Dicuri Dan Dibakar Sehingga Rentung, Netizen Sayu Lihat Keadaan Terkini Nissan 180SX Ini

Proton Wira Paling ‘Dicari’ Pencuri, Rekod Kes Kecurian Tertinggi


Proton X50 Bakal Dilancarkan Secara Rasmi Pada 27 Oktober Ini

Hampir dua tahun lamanya para peminat jenama automotif negara iaitu Proton menantikan kehadiranya Proton X50. Nampaknya, penantian bakal berakhir apabila Proton secara rasminya bakal melancarkan Proton X50 pada 27 Oktober ini.

Pengumuman ini disahkan melalui laman Facebook Proton sendiri dimana Proton bakal melancarnya pada jam 10.50 pagi. Menarik mengenai waktu pelancaran, Proton dilihat sengaja waktu 10.50 pagi kerana 10 melambangkan X mengikut nombor roman manakala 50 pula menunjukkan kepada model yang bakal dilancarkan.

Meskipun masih belum dilancarkan secara rasmi, model SUV segmen-B ini sudah berjaya mengumpul lebih 20,000 tempahan seawal dua minggu selepas tempahan dibuat. Sebanyak empat varian bakal ditawarkan terdiri daripada Standard, Executive, Premium dan Flagship dimana semuanya bakal dikuasakan oleh enjin 1.5 liter turbo dengan tiga silinder.

Proton X50 turut dilengkapi dengan lampu headlamp LED, skrin sesentuh 10.25-inci beserta rim 17/18-inci mengikut varian. Fungsi yang menarik perhatian ramai sudah pastinya parking assist yang bakal membantu pengguna parkir kereta dengan mudah baik secara dari sisi tepi mahupun secara biasa.

Sama-sama kita nantikan pengumuman harga rasmi yang bakal diumumkan Proton sempena pelancaran model yang dinantikan ramai ini. Para pengguna berpeluang menonton live stream pelancaran Proton X50 melalui laman Facebook Proton Cars.

Tonton juga perlumbaan drag melibatkan Proton X50, BMW X1 dan Honda HR-V. Keputusan perlumbaan ini nyata membuat peminat Proton tersenyum bangga.

Tonton Perlumbaan ‘Drag’ Antara Proton X50, BMW X1 Dan Honda HR-V

Proton X50 Bakal Ditawarkan Dengan Harga Serendah RM75,800?


Proton X50 Dengan Pemanduan Sebelah Kanan Sudah Mula Diuji Atas Jalan Raya

Sejak Proton melancarkan model X70 hasil sentuhan Geely, ura-ura mengenai Proton X50 sudahpun muncul. Hadir sebagai model SUV kompak untuk mencabar jenama-jenama popular lain dengan harga tidak mencapai RM100,000 membuatkan orang ramai tidak sabar untuk menantikan kehadirannya.

Terbaru, Funtasticko telah mengongsikan gambar Proton X50 yang sudah mula diuji atas jalan raya Malaysia. Lebih menarik, model yang diambil daripada jenama Geely ini tampil dengan pemanduan sebelah kanan sekaligus memberi bayang model ini bakal dilancarkan tidak lama lagi.

Menurut Facebook The Ajerul, Proton X50 kemungkinan bakal dilancarkan lebih awal daripada yang dijangkakan. Mula diperkatakan bakal dilancarkan pada Ogos 2020, model ini mungkin bakal dilancar dengan lebih awal dimana para pengguna berpeluang mula menempah seawal Disember ini atau awal tahun hadapan.

Melihat kepada saiznya, model ini bakal bersaing bersama Honda HR-V serta Mazda CX-3. Sekiranya model ini ditawarkan pada harga dibawah RM100,000 mampukah Proton sekali lagi mengulangi skrip Proton X70 yang menerima jumlah tempahan yang tinggi sehingga hari ini?

Proton pada bulan lalu telah melancarkan dua model iaitu Proton Saga 2019 serta Proton X70 Merdeka Edition. Klik pautan dibawah untuk membacanya.

Proton X70 Edisi Merdeka Dilancarkan Secara Terhad Sebanyak 62 Unit

Proton Saga 2019 Dilancarkan Dengan Harga Serendah RM32,800


Aplikasi Ini Bakal Mengubah Cara Orang Ramai ‘Edit’ Gambar Selfie

Siapa sangka, disaat pengeluar smartphone masing-masing berlumba untuk menjadi smartphone camera terhebat, kamera hadapan juga telah mula menjadi aspek penting buat pengguna dalam memilih sebuah smartphone. Dan ianya diperlukan untuk satu tujuan, swafoto.

Tidak hanya bergantung kepada kualiti kamera, peningkatan aplikasi suntingan juga turut bertambah seiring dengan penggunaan filter dan sebagainya bagi memenuhi kehendak pengguna masa kini.

Bermula suntingan bagi menjadikan wajah kelihatan lebih cerah dan kelihatan flawless, kini nampaknya pengguna bakal memperoleh lebih lagi daripada itu melalui Adobe Sensei. Sebuah aplikasi khas daripada Adobe membolehkan pengguna menyunting selfie yang diambil dengan lebih mendalam lagi terus menerusi smartphone.

Mungkin sedikit lambat untuk dibandingkan dengan beberapa aplikasi suntingan selfie yang lain, namun apa yang tersedia buat aplikasi ini mungkin bakal meletakkan standard. Jom tonton video ini untuk mengetahui dengan lebih lanjut mengenai Adobe Sensei.

Setakat ini, Adobe Sensei masih lagi belum dilepaskan kepada umum. Perlepasan aplikasi ini kepada umum kemungkinan bakal memperlihatkan lebih banyak lagi imej selfie yang lebih flawless bakal dimuat naik ke Instagram.


Proton X50 Dilihat Lebih ‘Tahan Lasak’ Berbanding Honda HR-V Dalam Satu Ujian Ketahanan

Pada awal tahun lalu, terdapat beberapa kemalangan melibatkan model Proton X50.  Bagaimanapun pemandu-pemandu SUV tersebut tidak mengalami kecederaan yang parah. Jadi tidak hairanlah kenapa model tersebut mendapat pengiktirafan 5-bintang NCAP.

Baru-baru ini pengguna TikTok @adibcars memuat naik satu video ujian ketahanan antara model Geely Binyue atau dikenali sebagai Proton X50 (untuk pasaran Malaysia) dan Honda HR-V.

Ujian ketahanan tersebut dibuat oleh pihak media China dengan menggerakkan kedua-dua kereta ujian tersebut pada kelajuan 64km/j dan merempuh secara berhadapan antara satu sama lain. Ternyata hasil keputusan ujian tersebut sangat mengejutkan orang ramai.

top 🇲🇾 SUV B segment, mana lebih berbaloi #proton #honda #x50 #hrv #fypdonggggggg

♬ น้ำแดงน้ำส้ม – JV.JARVIS

Sejurus pelanggaran terjadi, sistem keselamatan pada kedua-dua SUV tersebut berfungsi dengan baik dengan mengeluarkan airbag bagi ‘menyelamatkan’ penumpang dan pemandu didalamnya.

Bagaimanapun, Honda HR-V mengalami beberapa kerosakkan pada beberapa bahagian serta-merta akibat pelanggaran itu. Cermin hadapan retak 90%, cermin sisi bahagian pemandu pecah dan bahagian pintu berubah sedikit strukturnya.

Tetapi ‘Proton X50’ pula tidak mengalami kesan yang begitu teruk seperti begitu. Cermin hadapannya tidak retak, begitu juga dengan cermin sisinya bahagian pemandu tidak pecah dan struktur bahagian pintu kelihatan masih kekal utuh.

Perkongsian video tersebut telah membuatkan netizen teruja dan memuji ketahanan model Proton X50 itu. Pada masa sama, orang ramai yang memiliki model-model Proton lain turut memuji ketahanan kenderaan mereka.

Walaupun ujian ini ‘membuktikan’ ketahanan model SUV tersebut, ia tidak bermaksud kita sebagai pengguna boleh memandu sewenang-wenangnya sehingga membahayakan diri sendiri serta pengguna jalan raya lain.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi insiden kemalangan melibatkan Proton X50 yang pernah kami kongsikan sebelum ini melalui pautan di bawah.

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang


Proton X50 Sedia Untuk Ditempah Di Shopee Dengan Harga Serendah RM1

Baru sahaja dilancarkan pada 27 Oktober lalu, model terbaharu daripada Proton ini nampaknya berjaya menarik perhatian ramai serta sudah mengumpul lebih 26,000 tempahan.

Bersempena dengan jualan 11.11 Shopee, platform ini sedia menawarkan kereta kegilaan ramai ini dengan harga serendah RM1 sahaja. Ya, serendah RM1 sahaja anda sudah mampu mendapatkan Proton X50 mengikut syarat-syarat yang ditetapkan.

Menerusi jualan yang ditawarkan di Shopee, setiap pengguna berpeluang membuat tempahan hanya sekali. Memandangkan hanya sebuah kereta yang bakal ditawarkan, para pembeli yang membuat tempahan bakal menerima refund seawal 12 November. Buat para pemenang, Shopee akan turut sponsor baki harga kereta, insuran dan cukai jalan sepenuhnya.

Buat anda yang berminat, anda boleh klik di sini untuk menempah Proton X50 dengan harga serendah RM1 sahaja. Mungkin ini peluang anda untuk bergaya dengan kereta serba canggih daripada Proton.

Proton X50 telah dilancarkan pada 27 Oktober lalu dengan harga serendah RM79,200. Anda boleh klik pautan di bawah untuk maklumat lanjut.

Proton X50 Dilancarkan Secara Rasmi Dengan Harga Serendah RM79,200

Lelaki Ini Kongsikan Jangkaan Susut Nilai Proton X50 Selepas Lima Tahun Penggunaan


Proton X70 Akan Dijual Secara Rasmi Dengan Harga Bermula RM99,800

Bagi anda yang ternanti-nanti Proton X70 dipasaran, model tersebut telah dilancarkan secara rasmi semalam oleh Tun Dr Mahathir Mohamad dan harga yang ditawarkan bermula dari RM99,800.

Proton X70 adalah model pertama yang dihasilkan kerjasama antara PROTON dan Zhejiang Geely Holding Group Co Ltd (Geely). Malah, ia menjadi SUV premium pertama dikeluarkan oleh jenama automotif Malaysia.

Model itu hadir dengan empat varian iaitu Standard 2WD yang dijual pada harga RM99,800 dan Executive 2WD pula adalah RM109,800. Manakala Executive AWD dan Premium 2WD pula ditawarkan pada harga bermula RM115,800 dan RM123,800 seunit.

Menariknya, tempahan untuk model X70 ini yang bermula September lalu sudah menerima tempahan melebihi 10,000 unit. Malah X70 ini juga turut menerima pengiktirafan ASEAN NCAP bagi aspek keselamatan penumpang.


Proton X70 Berjaya Menjadi Model Paling Popular Q1 2019 Dengan 25,000 Tempahan

Baru sahaja beberapa bulan dilancarkan, Proton X70 telah berjaya menjadi model Proton paling popular pada tahun 2019 dengan mencatatkan sebanyak 2,979 unit nombor pendaftaran yang telah didaftarkan dan menerima tempahan melebihi 25,000 unit.

Syarikat Proton telah mengatasi pasaran industri dengan peningkatan pendaftaran sebanyak 46.1 peratus bersamaan dengan kadar pertumbuhan yang hampir empat kali lebih tinggi daripada peratusan keseluruhan industri.

Pencapaian yang diperolehi dari keseluruhan jualan Proton yang sangat memberangsangkan, telah menjadikan Proton, jenama yang paling tinggi hasil jualan berbanding jenama yang lain. Pada masa yang sama, pencapaian ini dipengaruhi oleh peningkatan dari segi khidmat jualan, servis, kualiti produk dan perkhidmatan pelanggan.

Dengan peningkatan ini, pihak Proton yakin bahawa syarikat mereka akan mempunyai kelebihan dalam meningkatkan lagi jualan dengan pelancaran pelbagai lagi model yang bakal dikeluarkan pada tahun ini.


Proton X70 Boleh Mula Ditempah Esok Dengan Deposit Serendah RM1,000

Jenama automatif Proton Holdings Bhd pada hari ini telah mengumumkan nama kereta SUV kerjasama dengan Geely Proton X70. Model SUV ini dikatakan sudah lama buat syarikat Proton sejak menjalinkan kerjasama dengan Geely Automotive Group.

Nama X70 dipilih selepas ia dipilih lebih 90,000 peserta yang telah menyertai peraduan memilih nama SUV itu secara atas talian yang dibuka pada April lalu. Menurut kenyataan dari Ketua Pegawai Eksekutif Dr Li Chunrong, selepas ini pihak mereka bakal mengadakan sesi bersama pelanggan mereka di tujuh buah bandar utama di Malaysia. Sesi ini akan bermula pada 19 September ini sehingga 4 November.

SUV X70 akan ditawarkan dalam empat varian iaitu Standard 2WD, Executive 2WD, Executive AWD dan Premium 2WD. Semua varian ini menggunakan enjin sama iaitu unit petrol empat silinder 1.8 liter TGDi turbo dengan kuasa 181 hp dan 285 Nm tork.

Tempahan untuk pembelian SUV itu boleh dibuat bermula esok di cawangan terpilih di seluruh negara dengan bayaran deposit serendah RM1,000.


Proton X70 CKD Dilancarkan Dengan Harga Bermula Daripada RM94,800

Muncul dibincangkan dan hadir dengan pelbagai ura-ura sejak tahun lalu, Proton akhirnya pada hari ini telah melancarkan model yang berjaya membangkitkan semula imej Proton seperti yang dikenali hari ini iaitu Proton X70.

Berbeza dengan model X70 sebelum ini, model facelift terbaru ini adalah model completely knocked down (CKD) atau dalam erti kata lain di pasang di Malaysia. Melalui model terbaru ini, Proton menjanjikan kualiti pemasangan yang lebih baik berbanding model-model sebelum ini.

Dari segi rekaan, tidak banyak perubahan yang ditampilkan selain daripada kehadiran logo baru Proton pada bahagian grill hadapan, wheel caps, stereng dan tingkap.

Model ini dilengkapi dengan enjin 1.8 liter turbocharged dengan penawaran 181 kuasa kuda dan 300 Nm tork. Perubahan yang besar ditampilkan dari segi prestasi dimana X70 CKD menerima peningkatan tork sebanyak 15Nm dan penggunaan bahan api 7.5 liter untuk 100 km.

Proton X70 CKD kini menggunakan gearbox dwi-transmisi tujuh kelajuan. Untuk pengetahuan, gearbox ini juga turut dikongsi bersama Volvo XC40 T5.

Pada kali ini difahamkan Proton tidak lagi menawarkan model varian AWD berikutan permintaan yang sangat rendah sejak mula dilancarkan serta menawarkan varian terbaru dengan varian 2WD.

Sebanyak enam warna ditawarkan buat Proton X70 CKD menampilkan Space Grey, Snow White, Armour Silver, Jet Grey, Cinnamon Brown dan Ruby Red dimana warna Space Grey cuma tersedia bagi varian Premium X 2WD.

Dari segi harga, X70 CKD hadir dengan empat varian iaitu standard, executive, premium dan premium X bermula daripada RM94,800 sehingga RM122,800.

Berdasarkan harga yang ditawarkan serta teknologi yang ditampilkan, kami yakin model ini sekali lagi bakal menjadi pilihan orang ramai pada segmen ini berikutan harganya yang lebih rendah berbanding pesaing.

Dengan pelancaran Proton X70 CKD, orang ramai khususnya peminat automotif seakan tidak sabar untuk menantikan kehadiran Proton X50 yang hadir dengan saiz SUV kompak.

Proton X50 Dengan Pemanduan Sebelah Kanan Sudah Mula Diuji Atas Jalan Raya

Dianggap Kereta ‘Murahan’, Pemilik Di UK Puji Ketahanan Serta Kehebatan Proton Saga


Proton X70 Edisi Merdeka Dilancarkan Secara Terhad Sebanyak 62 Unit

Sejak mula dilancarkan, Proton X70 tidak pernah lekang daripada tempahan Rakyat Malaysia. Rekabentuk yang menarik serta spesifikasi yang berbaloi antara yang membuatkan model ini menjadi pilihan pengguna.

Terbaru, bersempena dengan Hari Kemerdekaan Malaysia yang ke-62, Proton telah melancarkan X70 edisi Merdeka dengan jumlah yang terhad iaitu 62 unit.

Melalui edisi Merdeka ini, cuma dua warna yang ditawarkan iaitu snow-white dan flame red. Selain itu, pengguna bakal turut menerima kemasan cat hitam pada bahagian bumbung. Visor pada pintu serta lambang edisi merdeka yang turut disertakan.

Seperti model X70 Premium, model ini turut dilengkapi dengan kemasan kulit Nappa, bumbung panoramic serta Advanced Driver Assistance Systems (ADAS).

Menurut CEO Proton, Dr. Li Churong, Proton X70 edisi Merdeka ini dihasilkan sebagai tanda cinta Proton terhadap kemerdekaan negara bersempena bulan kemerdekaan ini. Buat anda yang berminat, mungkin anda perlu membuat tempahan segera melihatkan kepada jumlah penawarannya yang sedikit.